ikusmen by Amaia Etxeberria - issuu\nIKUSMEN URRITASUNA 2013\n0.SARRERA Hurrengo lerroetan espektro autistari buruzko informazioa eskainiko dugu. Bertan, kontzeptua definituko dugu, ezaugarriak eta esku hartzea aztertuko ditugu eta gurasoei hainbat gomendio emango dizkiegu. Azkenik, interesgarriak izan daitezkeen bideoak eta web guneak izango dituzue eskura.\n1.DEFINIZIOA Ikusmen urritasuna, ikusmenean arazoak dituzten pertsonetan ematen da. 2 maila bereizten dira. Batetik itsutasuna ( ikusmen gaitasunik ez) eta bestetik, ambliopia ( ikusmen gaitasuna bai, baino honetan arazoak). 2 maila hauetan ere kategoria ezberdinak daude: ITSUTASUNA: Erabateko itsutasuna: erabateko ikusmenik eza edo argiaren hautemate soila Itsutasun partziala: itsutasuna, baina ikusmen hondarrak [argirantz orientatzeko eta masak hautemateko AMBLIOPIA Ikusmen urri larria: ikusmen-hondarrak bolumenak zehazteko eta koloreak bereizteko aukera ematen du. Ikusmen urri moderatua: hurbileko ikusmenak tintaz idatzitakoa irakurtzeko eta tintaz idazteko aukera ematen du, eskolatze-garaian, laguntza pedagogikoak eta/edo optikoak jasoz gero.\n2.EZAUGARRIAK Ikusmen urritasuna duen pertsona ondorengo taulan agertzen diren ezaugarriak izango ditu:\n3.ESKUHARTZEA Braille sistema da, ikusmen urritasuna duen pertsona gure kulturara sarraraziko dion sistema. Metodo hau ikasteko, hainbat material eta instrumentu beharrezkoak dira. Haurraren adinaren arabera kronologikoki ikasiz joango dira. Gehien erabiltzen diren materialak honako hauek dira: Erregeleta horia, brailleari hasiera emateko erregeleta, aurreidazketa pizarra, gida – lerroak, puntzoia, braille idazteko makina, kaxa aritmetikoa, kubaritmoa, abakoa, Kubakoa, DYMO braille rotuladorea, kalkuladurak, marrazteko txantiloi positiboak. Honetaz gain, “Thermoform” laminak ere bai. Gainera, esku hartze egoki bat emateko kondizio jeneral batzuk jarraitu beharko genituzke haurraren garapen on bat sustatzeko. Honako hauek dira: KONDIZIO GENERALAK Esplikazioak beste haurrei ematen dizkiezun berdinak izan daitezke. Objektu eta materialak manipulatzeko orduan kontuz ibili behar da. Nahiz eta ugariagoak izan material audio-bisualak eskoletan, irakaslearen ahotsa da instrumenturik egokiena erakusteko garaian. Informazioa era ikuste era batetik iristen denean (proiektorea, ibilaldiak…), irakasleak informazioa egokitu egin beharko du. Klasea Braille sistemari ohituta egotea egokia izango litzateke. Horrela edozein ekintza (muralak, informazioak…) emateko orduan lagundu ahal izango dute, bai irakasleak eta bai ikasleak.\nAPUNTEAK Apunteei dagokionez, era ezberdinak daude: •\nPerkins makina erbiliz: Nahiz eta era manual bat egon apunteak hartzeko orduan (puntzoia) hau oso konplexua eta motela da. Makina honek dituen eragozpenak, ateratzen duen soinua da, hasieran bere ikaskideengan eragina izan dezake, nahiz eta denborarekin ohitzen joaten zaren.\nGrabagailua ere erabilgarria da, ikasleak datu guztiak jaso ahal izango ditu, ondoren Perkins makinan pasa ahal izateko. Gainera eramangarriagoa da Perkins makina baino.\nBraille Speak´s edo antzekoa den teknologia ere erabilgarria izan daiteke.\n4.GURASOEI GOMENDIOAK Gurasoei hasiera – hasieratik eman behar zaie laguntza ez traumatizatzeko eta beraiek ez baztertzeko. Famili guztiak hartu beharko du parte umearen heziketa prozesua aproposa bat izateko.Honetaz gain, prozesuan parte hartzen duten beste profesionalekin elkartzea komenigarria izango da, hauek egiten dizkieten ekarpenak oso garrantzitsuak izango direlako.\n5.BESTELAKOAK Erakundeak •\nIBZ Itsuentzako eta Ikusmen urritasuna duten Pertsonentzako Baliabide Zentroa\nNHBB Nafarroako Hezkuntza Bereziko Baliabide Zentroa\nONCE. CRE Centro de recursos educativos\nONCE.CRE MADRID E.A.E bere baitan hartzen duen zerbitzua


Beethovenen geltoki berria - Bizkaiko Hitza\nBeethovenen geltoki berria\n‘Musika Eskola Irekia’ antolatu dute lehenengo aldiz Getxon. Beethovenen musika klasikoa modu didaktikoan eta berritzailean landuko dute jardunaldietan. Diziplina anitzez osatutako ikuskizunak izango dira. Urriaren 21ean egin zuten lehenengo ekitaldia, eta urtarrilera arte iraungo du zikloak.\n2020, urriak 30 Albisteak, Bizkaia, Kultura 66\nMusika klasikoak Euskal Herriko plaza eta geltoki berriak hartuko ditu aurten. Proiektuak martxan jartzea erronka den honetan, Getxok musika klasikoa herrian zabalduko du. Beethovenen 250. urteurrena ardatz hartuta, lau hilabeteko jardunaldiak antolatu dituzte Getxoko kultur etxeak eta musika eskolak. Musika Eskola Irekia du izena urtarrilera arte iraungo duen ekitaldi zikloak: hilaren 21ean eman zioten hasiera, eta urtarrilaren 5ean izango da azkeneko emanaldia. Musika klasikoaren jardunaldi hauek antolatu dituzten lehen aldia da. Kultur egitasmoetarako sasoi korapilatsua izan arren, gogotsu agertu dira.\nMusika eskolako zuzendari Joxean Llorentek esan du “eragin soziala eta kulturala” lortu nahi dutela “izaera musikaleko ekintzekin”. Izan ere, datozen hilabeteetarako antolatu dituzten ekintzak izaera askotakoak dira: hitzaldiak, ikuskizunak, kontzertuak, ikus-entzunezkoak, bertsoak… Diziplina askoren bitartez omenduko dute Beethoven.\nMusikari ezagun hura gurtzea baino gehiago, bestelako helburu batzuk gailentzen direla dela dio Llorentek: “Helburua ez da Beethovenen figurari egindako omenaldi soil batean geratzea, baizik eta modu didaktiko eta berritzaile batean musikaria herritarrengana hurbiltzea”.\nHaria aukeratzea ez zen zaila izan. Musikariaren izena aho batez erabaki zuten antolatzaileek.”Beethoven hautagai perfektua zen”, adierazi du Llorentek. “Aurten 250 urte beteko dira hura jaio zenetik, eta musika klasikoaren munduko artistarik handienetako bat da”, kontatu du. “Benetan musikari handia izan zen; haren jaiotzatik bi mende eta erdi betetzen diren honetan, ez oroitzea ahanztura handia litzateke guztion partetik”. Urteurren borobila izateaz gain, beste hainbat arrazoi ikusten ditu Llorentek musikari alemaniarra gogoratzeko: “Trantsizioaren eta erromantizismoaren artean dagoen konpositorerik handienetako bat da. Erromantizismorako salto horretan, ilustrazioaren iraultzan aurkitu zuen inspirazioa. Eta ez musikarako bakarrik: balio pertsonal gisa jaso zituen orduko printzipioak, eta haietan militatu zuen”. Iraganeko zantzuak musikan gorpuztu zituen, beraz, Beethovenek.\nDenen gustuko gozokia\nErabakia “telepatikoa” izan zela iruditzen zaio Getxoko musika eskolako zuzendariari. “Denek gustuko duten gozoki bat eskaintzea bezala da”. Hala, kontrakotasunik ez da agertu Bizkaiko udalerrian. Behin pertsonaia aukeratuta, egitaraua zehazteari ekin zioten. Ideia zaparrada oparoa izan zutela azaldu du Llorentek, baina, guztiak ideia “onak” izan arren, modu didaktikoan jarduteko sei eskaintza aukeratu behar zituzten, haren esanetan.\nUrriaren 21ean ekin zioten eskaintza horri, Mercedes Albaina adituaren eta Kubaki perkusio taldearen hitzaldi musikatu baten bitartez. An die Freude kantu famatuarekin girotu zuten saioa. Zikloari hasiera emateko formatu ona iruditzen zaio Llorenteri: “Kantua ia Europa mailako ereserkia bat da, eta hitzaldi musikatu entretenigarri baten bitartez, hasierarako bere irudia herritarrengana hurbildu nahi genuen”. Musika Eskola Irekia-n “ezinbestean” bermatu behar ziren ezaugarri batzuk daudela aitortu du Llorentek. Horietako bat perkusioa da: “Beethovenen musika bereziki perkusiorako ere idatzita dago. Hortaz, Kabuki laukoteak ukitu batzuk egin zizkion Beethovenen pieza famatuari, eta oso ondo gelditu zen. Publikoak asko gozatu zuen”.\nCuarteto Quiroga laukoteak emango dio segida zikloari. Igande honetan, 19:00etan, izango du saioa harizko instrumentuen taldeak. Beethovenen bi pieza interpretatuko dituzte. Ez dute lehenengo aldia Getxon. 2018an Espainiako Musika Saria irabazi zutenetik, nazioartean itzal handia dute, baina hastapenetan Getxo izan zuten aterpe. Horregatik, taldeari gonbita helaraztean proiektura “zalantzarik gabe” batu zirela azaldu du musika eskolako zuzendariak.\nAzaroaren 10ean izango da hurrengo emanaldia; ikus-entzunekoak eta solasaldi bat uztartuko dituen diziplina anitzeko ikuskizuna izango dela aurreratu du. Hilaren 25ean, zuzeneko piano kontzertuak eskainiko dituzte, solasaldi eta errezitalekin batera. Pianoak ere ezin zuen huts egin Beethovenen zikloan, hark konposatutako partitura asko musika tresna horretan baitaude oinarrituta. Llorrentek azaldu duenez, azaroaren 25era arteko emanaldiak “klasikoagoak” edo “ohikoagoak” dira.\nAbendutik aurrera etorriko diren ekitaldiek, ordea, azarokoek baino kutsu berritzaileagoa izango dute: “Berritasunaren eta sorkuntzaren perspektibatik diseinatu ditugu”.\nAbenduaren 9an hasiko dira bestelako emanaldi horiek. Beethovenen musikak zineman izan duen presentzia landuko dute, eta pelikula zatiak emango. Handik bi astera, abenduaren 23an, kontzertu berezi bat emango dute. Xabier Lizaso piano jotzaileak joko du, baina, izaera didaktiko eta berritzaile horri eusteko, bertsoekin uztartuko dute saioa: Andoni Egaña bertsolari zarauztarrak lagunduko dio, Beethovenen 9. sinfoniaren doinua erabiliz. Azkenik, datorren urtarrilaren 5ean, Euskal Herriko Gazte Orkestrak emango dio itxiera proiektuari. Proiektua oso erakargarria dela esan du Llorentek: “Emanaldi guztiak kontuan hartuta, uste dut ziklo oso ona gelditu zaigula, eta borobilagoa egitea ez litzatekeela posible izango”.\nHarrera ona izango duela uste dute antolatzaileek. Beethovenen inguruan gauza asko jakinak diren arren, azaleko informazioan geratzen dela iruditzen zaio. Modu horretan, Getxoko Musika Eskola Irekia Beethovenen bizitza “lehenengo lerrotik” eta “talentu handiko jendearen eskutik” bizitzeko aukera bat dela uste du.\nSarrerak Internet bidez, zein fisikoki erosi ahal izango dira, Muxikebarri kultur egoitzan. COVID-19agatik ezarritako neurriak direla eta, 400 eserleku inguru jarriko dituzte, eta saio bakoitzeko sarrerak indibidualki salduko dira. Musika Eskola Irekia izenak dioen bezala, irekitasun hori bermatzeko sarrerek “prezio eskuragarria” dutela azaldu du. Hiru euro, zazpi euro eta hamabi euro balio dute, saioaren arabera.\n+ “Gizatasunaren isla bat da Beethoven”


Gobierno Vasco Irekia :: Eusko Jaurlaritzak ahalik eta lehentasun handiena emango dio Durangoko lanari, urtea amaitu aurretik trena lur azpitik joan ahal izan dadin Sartu Irekiara Pasahitza ahaztu zaizu? Berreskuratu hemen Emaila\nEusko Jaurlaritzak ahalik eta lehentasun… http://www.irekia.euskadi.net/eu/news/9146 berria\n2012(e)ko Otsailak 15\nEusko Jaurlaritzak ahalik eta lehentasun handiena emango dio Durangoko lanari, urtea amaitu aurretik trena lur azpitik joan ahal izan dadin 2011. urtea, Durango Operazioan diru gehien inbertitu den urtea izan da Iñaki Arriolak, Eusko Jaurlaritzako Etxebizitza, Herri Lan eta Garraio Sailburuak, gaur iragarri duenez, aginduak eman dizkio ETS-ri, Durangoko lanetan egin beharreko jarduketei lehentasuna eman diezaien, urtea amaitu aurretik trena lur azpitik joan ahal izan dadin.\nArriolak zihurtatu du Patxi López Lehendakaria buru duen Jaurlaritzak, Durango operazioak behar zuen bultzada ekonomikoa, teknikoa eta politikoa eman du, martxan jarri aurreko azkenengo faseari aurre egin ahal izateko.\n"Sozialisten Jaurlaritzarekin, obraren martxa bizkortu egin da. Aurreko jaurlaritzek, 2005 eta 2009 artean, hau da, 4 urtetan, 91,3 milioi euroko obrak egin zituzten. Guk, 2 urte eta 9 hilabetetan bakarrik, 85,8 milioi inbertitu ditugu. 2009ko martxoan obren %39 zegoen burututa, eta orain %77, zailtasun asko izan ditugun arren", azaldu du Arriolak.\nGarraio Sailburuak, Durangoko geltoki berria eta Lebarioko kotxetegiak eta tailerrak eraikitzeko lanetara eta Traña-Lebario zatia bikoizteko obretara egindako bisitan egin ditu adierazpen horiek.\nArriolak baieztatu duenez, jaurlaritza honek, kasu askotan definiziorik ez zuen proiektua era garrantzitsuan berriro dimentsionatu behar izan du. Proiektuaren hasierako kostua (67,3 milioi euro) ia laugatik biderkatu da, 219 milioi eurotara heldu arte.\n"Une honetan lanaren %77 burututa dago. Beraz, oso lan bizia da. Gerarazi dugun gauza bakarra, Zara Hadid arkitektoak diseinatu behar zuen eta 50 milioi euro baino gehiago kostatu behar zen eraikin faraonikoaren eraikuntza izan da. Eraikin hori EuskoTrenen egoitza nagusi berria izan behar zen, bertan egon behar ziren bulegoak, aurretik sindikatuekin ezer negoziatu barik eta eskariaren inolako azterlanik egin gabe. Uste dut une honetan bizi dugun egoera kontuan izanik, hiritar guztiak bat etorriko direla gurekin eraikin batean horrenbeste diru ez gastatzeko erabakian", adierazi du.\n2012ko ekitaldirako, Eusko Jaurlaritzak, Euskal Trenbide Sarea erakunde publikoaren bitartez, 12,9 milioi euroko aurrekontua onartu du, eta 2013an beste 14,3 milioi bideratuko dira. Hala ere, aurreikuspenen arabera, partida horiek, ETS-ren eta EuskoTrenen aurrekontuan jasotako beste partida batzuekin osatuko dira. Horrela, 2012. eta 2013. ekitaldietan, 42,3 milioi euroko inbertsioa lortuko litzateke, lanak amaitu ahal izateko.\nArriolak gogoratu duenez, Durango operazioa, Garraio Sailak aurten burutuko duen sare propioko inbertsiorik handiena da, eta baita Garraio Sailak inoiz izan duen sare propioko inbertsiorik handiena ere, eta, horrez gain, 2011. urtea, Durango Operazioan gehien inbertitu den urtea izan da. Horrez gain, Sailburuak, bere Sailak eta Jaurlaritzak Bizkaiarekin duten konpromisoa berretsi du\n"Bizkaian beste hainbat lekutan ere ari gara lanean: Artxandako tunelean, metroaren 3. linean, Kabiezesko zatian, metroaren 2. linea amaitzeko, Bilboko tranbia luzatzeko lanetan, eta, hain handiak ez badira ere, oso garrantzitsuak diren beste proiektu asko eta askotan. Izan ere, 2012ko gure inbertsioaren %67, Bizkaian ari gara burutzen", azpimarratu du.\nurte amaiera trenak trenbideak Durango lurperatzea ETS lehentasuna ematea Etxebizitza Herri Lan eta Garraio Sailburua Berri honen iruzkinen RSSa\nEusko Jaurlaritzak Durangoko geltoki berriko aparkalekuaren eta merkataritza gunearen emakida esleitu dio Construcciones Murias taldeari, 30 urtetarako


Lehenengo GAZTEZULO Sound System, Donostian — Gaztezulo\nLehenengo GAZTEZULO Sound System, Donostian\nLehenengo GAZTEZULO Sound System, Donostian https://www.gaztezulo.eus/albisteak/lehenengo-gaztezulo-sound-system-donostian https://www.gaztezulo.eus/albisteak/lehenengo-gaztezulo-sound-system-donostian/@@download/image/79p38gaztezulo3.jpg\nLotu ondo gerrikoak, iritsi da eta: azaroaren 9an, GAZTEZULO SOUND SYSTEM karpa erraldoia jarriko dugu Donostiako Sagues auzoan. Datorren urtean, Euskal Herriko hainbat tokitara eramango dugu gure karpa. Musika dantzagarria, sorkuntza gunea, lagunekin lasai-lasai egoteko atsedenlekua\nkontzeptu berritzaile askoren batuketa da GAZTEZULO SOUND SYSTEM. Zatozte: gonbidatuta zaudete.\nLehendabiziko hitzordua, azaroaren 9an, Donostiako Saguesen. Baina zaudete lasai: datorren urtean ere izango dira beste hitzordu batzuk Euskal Herrian barrena. Guk prest dugu azpiegitura, eta zuek festarako gogoa jartzen baduzue, ez zaigu ezer faltako. Jai ederrak antolatuko ditugu elkarrekin.\nGAZTEZULO SOUND SYSTEM zulozale guztiei zuzendutako proposamena da, eta musika beltza eta hip hopa izango dira bertako ardatz nagusiak. Dena den, guztia ez da izango dantza eta musika. Dantzarako gogorik ez dutenek eta lasaixeago ibili nahi dutenek propio prestatutako gune bat izango dute bafleetatik urrun. Leku lasaiago horretan, bestalde, sorkuntza gunea jarriko dugu, nahi duen guztiak GAZTEZULOren kamiseta pertsonalizatua eraman dezan.\nEz gara gehiago luzatuko. Zatozte: gonbidatuta zaudete.\nAzaroaren 9ko festa\nDj-en eta break dantzarien gunea.\n12:00-12:30: Karparen aurkezpena.\n12:30-14:00: Aritz Sound System.\n19:00-22:30: Mulambo batukada taldea + Aritz Sound System + break dantzariak.


Latinoamerikan emakume elkarteak eta mugimendu feministak elkarrekin | Jalgi hadi plazara\nHasiera » Gizartea » Latinoamerikan emakume elkarteak eta mugimendu feministak elkarrekin\nMartxoaren 17a. Zarauzko Udaleko jabetze eskolak antolatuta “Mujeres del mundo” ikastaroaren hirugarren saioa. Ana Murciak Latinoamerika eta Karibeko mugimendu feministaz hitz egin zuen. Murciak Las Dignas mugimenduan hartu zuen parte El Salvadorren bizi zen bitartean. Duela hamar urte etorri zen Euskal Herrira eta Garaipen elkartean dabil gaur egun.\nEmakumeek osatutako mugimendu asko daudela azpimarratu zuen, eta mugimendu feministak lanerako orduan haiekin gogoratzen dira. Emakume mugimenduetako kideek ez dute beren burua feministatzat, baina Murciaren ustez, haiek ere emakumeen eskubideen alde borrokan ari dira. Elkarren arteko aliantzak bilatzea ohikoa da. Horregatik, harrigarria egin zitzaion duela hamar urte Euskal Herrira etorri zenean aurkitu zuen errealitatea. Emakume taldeak batetik, eta mugimendu feminista bestetik dabilela dio.\nKorronte feminista ugari Latinoamerikan\nMugimendu feministako hainbat korronte azaldu zituen Murciak ikastaroan, eta banaka-banaka hemen azalduko ez baditugu ere, nabaria da batetik bestera alde nabarmenak daudela. Korronte instituzionala, autonomoena eta komunitaristena azaldu zituen. Badira kolonizazioa ardatz hartzen duena, korronte indigena eta ekofeminista ere.\nEntsalada ederra, baina Murciak adierazi zuenez, elkarlana bilatzen dute: “Emakume talde batek pentsa dezake haien eskubideen alde egiteko herriko alkatetza hartzea dela onena. Agian, boterea eskuratzeko alderdi politikoko gizonen laguntza ere behar dute. Gerta liteke zuk badakizula gizon talde horretan badela bat tratu txar emailea,besteak sexu erasoak egin dituela… Ni agian ez nintzateke aurkeztuko hauteskundeetara horrelako jendearekin, baina iruditzen zait talde bakoitzak bere erabakiak hartu behar dituela”.\nEmakumeen eskubideak defendatzeko mila modu, ezkontzen zailak, baina ahalegintzeak merezi du. Beharbada, Latinoamerikan eta Kariben emakumearen eskubideen zapalketa hain gordina dela jabetzen direlako. Hango matxismoa eta patriarkatua “gizarte tortura” gisa definitu zituen Murciak. Abortatzeko eskubidearen gaiaz hitz egiten ari ginela esan zuen “tortura soziala”. El Salvadorren esate baterako,emakumeak ezin du abortatu inolako baldintzetan (munduan sei herrialdetan baino ez da gertatzen) eta Murciaren esanetan haurdunak bi aukera baino ez ditu: hil ala erditu.\nEtsipenik ez ordea, salvadortar feministaren aurpegian. Psikologotarako dirurik ez duten herrialde haietan autokontzientzia taldeak osatzen dituzte, zapalkuntzaz (eta zapalkuntzez, korronte batek baino gehiagok neoliberalismoa, arrazismoa, kolonizazioa eta neokolonizazioa, heteronormatibitatea… barnebiltzen dituelako) jabetzeko, eta ahalduntzeko.


Metroari buruz erabaki al dezakete zerbait donostiarrek? | Donostiaren 2016 ertzak\nHasiera » Azpiegiturak » Metroari buruz erabaki al dezakete zerbait donostiarrek?\nMetroari buruz erabaki al dezakete zerbait donostiarrek?\nAtalak: by Gorka Bereziartua Azpiegiturak, Hiri eredua\nKoldo Mitxelenako aretoa bete zen Sator Alaiak antolatutako hitzaldiarekin (argazkia: Irutxuloko Hitza).\n“Idatziak ideologia eta topiko sorta bat esplikatu besterik ez du egiten eta horiek berdin balio dezakete Lugaritz-Morlans tren-saihesbidearen aurka egiteko, Kontxako hondartzan izozki kiosko bat jartzearen aurka egiteko edo 2016ko Donostiako kultur hiriburutzaren aurka egiteko”. Erantzun hori jaso zuen donostiar batek metro proiektuari jarritako alegazioak, idatzian hiri-ereduari buruzko eztabaida planteatu zuelako.\nMikel Sanchez Sator Alaia kolektiboko kideak irakurri zuen astearte arratsean Koldo Mitxelena Kulturunean, “Metroa eztabaidan, nork erabaki?” izeneko mahai inguruan. Horrelako egitasmoetan erabakiak noren esku dauden argitzen saiatzea zen ekitaldiaren xedea; eta lortu zuen gauza bat begi bistan jartzea behintzat: herritarrek zaila daukatela euren iritzia entzuna izan dadin, administrazioaren partetik irainetik gertu dagoen erantzunik jaso gabe.\nJosu Larrinaga EHUko Parte Hartuz ikerketa taldeko kideak ireki zuen solasaldia, esplikatuz bi modutara gerta daitekeela parte hartzea gaur egungo eredu instituzionalean: herritarrak eurak “sartuz” edo agintarien gonbidapena jasoz. Azkenaldian modan dago bigarren aukera hori, baina Larrinagak uste du “porlanaren politika” gisa deskribatu zituen erabakietan oraindik herritarrek bultza egin behar dutela, hori baita “demokrazian sakontzeko modu ia bakarra”.\nGamonal: mugituz gero lor daiteke\nBurgosko Gamonal auzoko bi lagunek ere parte hartu zuten solasaldian, euren hirian eraikitzen hasiak ziren bulebar berria nola geldiarazi zuten esplikatzeko –istiluak hainbat egunetan albiste izan ziren Espainiako Estatu osoko albistegietan–.\nDeus ez dator hutsetik: langile auzo baten borroken kronika entzun zuten Koldo Mitxelenan bildutakoek, 70eko hamarkadetako auzo elkarte eta fabrika autogestionatuetatik M15 mugimenduraino. Gorabehera askorekin bada ere, auzoaren memoria kolektiboan zegoen lehenago ere protesten bidez lortu izan zituztela helburu komunak, gaur egun plazak diren lekuetan etxe berriak ez eraikitzea adibidez.\nIñigo izeneko auzotarrak azaldu zuenez, “espazio publikoa” edo “espazio komunala” nahi ditugun da gakoa. Alegia, kalea norbaitek administraturiko zerbait bezala ulertzen dugun edo bizilagunen erabaki-esparrua den.\nBaina Gamonaleko borroketan gazteek protagonismo handia izan zuten eta asteartean berriz, jende heldu samarra zen nagusi aretoan. “Hemen bildu garenon adina ikusita, zer egin dezakegu?”, galdetu zuten publikotik. Mari Luz Esteban antropologoa aipatuz, bizilagunek euren zaurgarritasuna aitortu zutela esplikatu zuen Iñigok eta horrek gauza asko aldatu zituela: Gamonaleko zaharrek gazteen premia sentitu zuten, haiek gabe borrokak intentsitatea falta zuelako; gazteek, halaber, zaharren babesa behar zuten, bestela erraz kriminalizatuko zituztelako. Ahultasuna zena indar bihurtu zen, ehundura soziala sendotu eta elkar ezagutzen ez zuten auzotarrek istiluen erdian poliziak jazarritako ezezagunak euren etxeetan babestera iritsi ziren.\nNon dago metroaren espedientea?\nGaldera-erantzunen tartearen aurretik, Sator Alaiako Mikel Sanchezek metro proiektuaren egoeraz azalpen argigarriak eman zituen: esplikatu zuenez, Donostiako Udalera eta Gipuzkoako Foru Aldundira jo zuten informazio bila, baina bi erakundeek Eusko Jaurlaritzara bideratu zituzten.\nInternet ia edozertarako baliatzen dugun garaiotan, metroa nola egingo den azaltzen duen espedientea kontsultatzeko bide digitalik ez dago. Gasteizeraino joan behar da Sanchezen arabera, eta ez dago modurik dokumentua osorik eskuratzeko, dagoen bulegoan bertan kontsultatu behar da.\nHorrek herritarren informatzeko eskubidea asko murrizten duela kritikatu ondoren, kolektibo gisa egiten ari diren lanaren inguruko datuak eskaini zituen: eskuratu ahal izan duten informazioa zabaltzeari ekin diote, besteak beste proiektuari buruzko egunkari bat Donostiako 80.000 postontzitan banatuz modu boluntarioan. Horren eraginez, 400 alegazio aurkeztu zaizkio proiektuari eta Donostian gaiari buruzko jakin-mina piztu da.\n225 milioi euroko gastua eragingo duen proiektu honi buruzko eztabaida publikoa sustatzen jarraituko du Sator Alaiak. Horretarako, datorren asteazkenean (martxoak 9), Metroaren afera garraio publikoaren ikuspegitik aztertuko dute, honako hizlariekin: Jose Fran Cid (mugikortasun eta ingurumen aholkularia), Iosu iribar (Dbus-eko langile eta “Kurpil” sindikatuko lehendakaria), Oskar Bordes (Eusko Treneko langilea eta LABeko kidea), eta Raul Mendez (Metro Bilbao-ko langilea eta Bilboko Garraioen Liburu Zuria izeneko txostenaren egileetako bat).\n“Metroari buruz erabaki al dezakete zerbait donostiarrek?” Nork erabaki/ Quién decide Koldo Mitxelenan egindako Mahai Inguruan – ARGIAn (02/03/16) – Sator alaia - […] http://www.argia.eus/blogak/donostia-2016/2016/03/02/metroari-buruz-erabaki-al-dezakete-zerbait-dono… […]


Azken ordukoak | XS Arkitektura\n2021 Abendua 20\nBarne erreforma Zarauzko loft batean.\nin Berriak / erreforma / interiorismoa\nBOROBIA: ETXEBIZITZAREN ERREFORMA INTEGRALA, ALGORTAN\nAlgortan dagoen etxebizitza honen erreforma integrala egingo dugu. Momentuz, eraispen fasean ari gara, hemen argazkiak; aurrerago aldaketak erakutsiko dizkizuegu. Eraikinak 45 urte ditu eta etxebizitza honi barne aldaketa garrantzitsua egiteko unea iritsi zaio. Gelen antolaketak orain artekoa izaten jarraituko du, halere, eraldaketa txikiren bat izango du.\nin Errehabilitazioak / interiorismo\n14 etxebizitzako bloke berria, Markina: Aurrera doa\nAurrera doa 14 etxebizitzako bloke berria San Agustin kalean, Markina.\nin obra berria\nSopela, 6 etxebizitza\nBagoaz aurrera Sopelako eraikinarekin; 6 etxebizitza dira eta herrigunean egoteaz gain, hondartzatik kilometro bakarrera daude.\nin Berriak / kolektiboak / obra berria


Alain Touraine: “Gizartearen amaiera da” — Eibar.ORG | Eibarko peoria\nHemen zaude: Hasiera / Blogak / Amatiño / Alain Touraine: “Gizartearen amaiera da”\nAlain Touraine: “Gizartearen amaiera da”\nAmatiño 2012/10/03 20:20\nAlain Tourainek 87 urte ditu eta, azken zazpi hamarkadetan denetarik ezagutu duen arren, oraingo estualdia sekulakotzat du, erabateko jauzitzat: “Gizartearen gainbehera”. Europak gizarte-eragile egokirik aurkitzen ez baldin badu, ehun urte barru hirugarren mundua izango omen da, hondamendia: “Vamos a la catástrofe”.\nAlain Touraine, Guggenheimen\nZientzia Foroaren eskutik bart Guggenheim aretoan emandako hitzaldian, Alain Tourainek esan zuenez: “azken bostehun urteotako historiak erakutsi digu, beti ere nolabaiteko lotura edo harremana egon izan dela baliabideen eta baloren artean. Gizartea dela, hain zuzen, ahalmen ekonomikoen eta arau etikoen arteko sarea, kapitalen era erakundeen arteko sistema. Baina sistema hau hautsi egin da lehen aldikoz”.\nMunduko soziologorik ezagunenaren iritziz, gaur egun, inoiz aurretik ez bezala, baliabiderik gehienak ekonomia errealetik kanpora erabiltzen ari dira, diru-mugimenduek ez dute zer ikusirik balore eta arau moral edo etikoekin. Munduko gobernurik ez denez gero, erakundeek ezin dute ezer egin. Eta diruak batere kontrolik gabe diharduen honetan, Touraineren lan-hipotesia zera da: “hau ez da beste ekonomia-krisialdi bat. Hau gizartearen amaiera da”.\nOrain arte ahalean iraun duten hitzak eta ideiak indar-hustu egin bide dira: demokrazia, alderdiak, sindikatuak, langile-klasea, erakundeak, enpresa… “Merkatuak agintzen du egun –gogoratzen du Touraine irakasleak-- baina merkatua prozesu bat da, ez gizarte-sistema bat”.\nEuropak iraungo badu, oraintsu arteko eragile zaharrak ordezkatuko dituzten eragile berriak behar izango omen ditugu. Zeintzuk izan ote daitezke zorioneko eragile berriak? Unean uneko interesak baino gehiago, eskubideak defendituko dituztenak; elkartasun eta askatasun unibertsalak aldarrikatuko dituztenak; balore etikoak gogoan izango dituztenak.\nEta… emakumeak. Gizakumeek erakarri omen zuten garapen-mota “luzara ezarria, erasangarria, zabalkorra, oldartsua…" Eramakumeek eragin ahal izango omen dituzte, aldiz, "elkar-garapena, harreman trebesak, birrintegrazioa…"\nTouraineren ustez, “emakumeek gizonek baino gehiago hitzegiten dute. Emakumeek hitza konkistatu dute. Gizonok politikaz, krisiaz, munduaren etorkizunaz eta gainerako gai garrantzitsuez hitzegiten dugun artean, emakumeak dira eguneroko arazoen eta dagozkiekeen kanponbideen arteko harremanez mintzo direnak. Alegia, baliabide ekonomikoen eta balore etikoen arteko zubigintzaz hitzegiteko, oraindik ere, gauza direnak”.\nLitezkeen hiru amaierak\nAmaiera ezkorra, hitzez hitz: La conclusión catastrofista es más probable que la creación de los requeridos nuevos actores. Es reducida la posibilidad de sobrevivir.\nAmaiera ertaina: En este momento no hay posibles nuevos actores, luego hay que cambiar las reglas. Los derechos están por encima de las leyes. Las leyes son sociales. Los derechos son éticos. El ser humano tiene el derecho de tener derechos.\nAmaiera baikorra: Si tomamos conciencia fuerte del alto costo que vamos a tener que pagar, quizá tras diez años duros…Si Monti y la banca italiana lo están consiguiendo, hay motivos para confiar”.\nAlain Touraine eta Daniel Innerarity, hitzaldi-osteko galde-erantzunetan\n“Club Bilderberg” eta “Los secretos del Club Bilderberg” liburuak irakurri ditugunontzat Alain Touraine jaunaren hitzek berebiziko garrantzia dute. Ez da dudarik geldiezinezko pobretze (feudalizazio?) prozesu baten aurrean gaudela, eta, galderak dira: zer egin dezakegu? Zerbait egin al daiteke?\nBehin, Bilderberg taldeko kide bati galdetu omen zioten: mundu erdia zuen aurka jarriko balitz zer egingo zenukete? Ziplo bateko erantzuna: beste erdia armaz hornitu !!\nBerriro galdera bera: zer egin dezakegu? Batez ere guk zaharrok hirurogeita hamar urte polito metatuak ditugunok? Hau bai egoera latza datorkiguna!!\nNi ez naiz nor Alain Tourainek arrazoirik ez duenik esateko baina... Andaluzian lanik eza %34 den artean, Austrian %4,5 da. Ez al dira biak merkatu-ekonomia berberean bizi? Ez al dira biak Europa? Eta, bereiztekotan, Andaluzia Austria baino "europarragoa" ote da ala, hain zuzen, alderantziz?\nZer egin ote dezakegun? Ez dakit. Baina nik esango nuke --arketipotan alferrik galtzeko arrisku larriaz-- austriarrek andaluziarrek baino lan gehiago egiten dutela, heziagoak direla eta, behar bada, baita xuhurragoak ere.


konponketa garrantzitsuak dituzten erabiltzaile guztientzat kaleratu da macOS Big Sur 11.5.2 Mac-ekoa naiz\nApplek duela gutxi abiarazi du macOS Big Sur bertsioa 11.5.1 akats garrantzitsuak zuzentzeko eta, beraz, gomendagarria da bertsio berri hau instalatzea. Gauza bera gertatzen da orain enpresak 11.5.2 bertsioa kaleratu du eta une honetan erroreen zuzenketa duela bakarrik dakigu.\nmacOS 11.5.2 erabiltzaile guztientzat eskuragarri dago eta laster agertu beharko litzateke Sistemaren Hobespenak> Software Eguneratzean dagoeneko ez badago. Oraindik ez dago argi zer dakarren eguneratzeak "Mac-erako akatsen konponketa" haratago. Oraingoz, Apple-k MacOS 11.5.2 zerrendatzen du segurtasun eguneratzeen web orrian "argitaratutako CVE sarrerarik ez" gisa. Ikusiko dugu hori aldatzen den.\nBeta bertsioetan ez bezala, ordenagailu nagusietan instalatzea gomendatzen dugu, hau da, egunero erabiltzen dituzunetan edo informazio baliotsua dutenetan. Apple-k argitaratutako eguneratze publikoak funtsezkoak dira eta instalatu egin behar dira dena behar bezala funtziona dezan.\nEguneratze honetan zer dagoen oraindik ez dakigun arren, Apple-k kaleratu badu, beharrezkoa delako eta, beraz, instalatu behar delako da. Oso zaila da arazoak sortzea, izan ere, akatsen konponketen ingurukoa da (normalean txikiak dira, bestela zehaztu egingo luketelako) eta errendimendu hobekuntzen inguruan. Zaila da ez gertatzeko. Ez da sistema eragile oso bat berriro instalatzen denean huts egin edo arazoren bat eman daitekeen bezala. Kasu hauetan oso zaila da. Beraz, animatzen zaitut macOS Big Sur-en 11.5.2 bertsio hau instalatzera.\nArtikuluaren bide osoa: Mac-ekoa naiz » Mac OS X » macOS Big Sur » konponketa garrantzitsuak dituzten erabiltzaile guztientzat kaleratu da macOS Big Sur 11.5.2\nMacOS Monterey beta 5 kaleratu da garatzaileentzat


“Amak josteko tresnak gordetzen zituen puruen kutxa batekin eraiki nuen lehen gitarra” - Laudio - Aiaraldea.eus\n“Amak josteko tresnak gordetzen zituen puruen kutxa batekin eraiki nuen lehen gitarra”\nIzar Mendiguren Cosgaya 2016-01-26 11:09\nENDIKA USSIA APRAIZek (Laudio, 1967) puruen kaxekin kitarrak sortu eta saldu egiten ditu. Instrumentu bakoitza sorpresatzat du, noiz eta nola amaituko den ezin baita jakin: “Sekretua lan bakoitzean zeure arima jartzea da”.\nPuruen kutxekin kitarrak egiten dituzu, hori da marka! Noiz, nolatan okurritu zitzaizun ideia?\nOrain dela lau urte hasi nintzen. Puruen kutxekin kitarrak egitearen ideia ez da nirea. Estatu Batuetako hegoaldean bizi eta kotoi eta tabako landaketetan lan egiten zuten esklabo afro amerikarrak izan ziren instrumentu hauek egiten lehenak.\nHaien jabeen irratietan musika entzutean, eskura zeuzkaten birziklatutako materialekin lehen instrumentuak egiteari ekin zioten, besteak beste, kutxa zahar batekin, makil batekin eta metalezko hari batekin. Haiekin, Blues-a jotzen eta abesten hasi ziren. Nire lehenengo kitarra nire amak josteko tresnak gordetzen zituen puruzko kutxa batekin eraiki nuen.\nZuretzako sormena zer da, afizioa ala ofizioa?\nNire kasuan, afizio moduan hasi zen dena, baina orain bien arteko nahasketa bilakatzen ari da.\nNola egiten dira kartoizko kutxekin kitarrak?\nZaila da prozesua osotasunean azaltzea. Garrantzitsuena instrumentuak berez nolakoak diren jakitea da. Ondoren, pausu bakoitza ondo pentsatzea eta planteatzea dator. Ahal den heinean, birziklatutako materialak erabiltzea gustatzen zait, produktu finala kalitatezkoa izan behar dela kontuan izanda.\nEz ditut dekoraziorako instrumentuak egiten, jotzeko erosoak izateko eta soinu ona edukitzeko baizik. Horregatik, egurra eta gainontzeko pieza edo atalak kalitatezkoak izan behar dira.\nZenbat denbora behar da horretarako? Zenbatean saltzen dituzu?\nBai denbora eta bai prezioa kalkulatzeko kontu zailak dira. Material motek eta hauek aurkitzeko behar dudan denboraren arabera egiten ditut instrumentuak, baita bezeroen nahi eta beharren arabera. Blog bat daukat, facebooken orrialde bat eta youtubeko kanala. Bertan nire instrumentuak entzun daitezke. Norbait interesatuta balego, nirekin kontaktuan jar daiteke helbide hauen bitartez.\nOrain arte zenbat musika tresna egin edo saldu dituzu?\nEgia esan ez dakit zenbat saldu ditudan, baina gero eta ezagunagoa bilakatzen ari da nire lana.\nAmetsei pertsonak jartzen hasita, nor gustatuko litzaizuke entzutea zure kitarra jotzen?\nAdibidez, Seasick Steve handia. Instrumentu mota hauek ezagunagoak bilakatzean zerikusi handia izan du.\nHautatutako bideagatik purua ala apurua, zer pasa da gehiago zure eskuetatik?\nApururik handiena kutxetako puru guztiak erretzea izango litzateke! Kar kar kar. Eskerrak erretzen ez dudala eta hutsik aurki ditzakedala.\nMaterialak berrerabilita sorpresa politak atera litezke. Zein da zure sekretua?\nInstrumentu bakoitza, berez, sorpresa bat da. Amaiera nola eta noiz helduko den jakitea ezinezkoa da eta hori oso polita da! Sekretua, hala deitzearren, zeure arima lan bakoitzean jartzea da, eta denak zuretzako balira egitea da.\nAzkenik, Blues musika ez dadila falta!\nGoiatz Dutto musikari laudioarra Endika Ussiak puru kutxa batekin eginiko bibolina jotzen:\nPuruen kutxa batekin eginiko gitarra bat jotzen:


Denboraren kondentsazioak | Kultura | Berria\nEskultorea baino gehiago. Hainbat euskarritan egin zuen lan Remigio Mendiburuk. Irudian, Erbesteko gaua serieko hiru artelan. MONIKA DEL VALLE / @FOKU Tamaina handiagoan ikusi\n2021eko apirilak 14 - Bilbo\n«Atzera begirakoa baino gehiago, barrura begirakoa da erakusketa hau». Remigio Mendibururen ibilbide artistiko osoa islatzeko xedea izan du Juan Pablo Huercanos komisarioak Mendiburu. Materia eta memoria erakusketan. Hala ere, Jorge Oteiza Museoko zuzendariordearen hitzak ez dira kontraesanezkoak. Izan ere, erakusketa bada atzera begirako bat, bertan bildutako 120 bat artelanek artista hondarribiarraren 30 urteko ildo espresiboak laburbiltzen baitituzte —1960ko eta 1980ko hamarkaden artean garatu zuen bere karrera—; baina, horrez gain, bada artistak artearen eta, batik bat, eskulturaren inguruan izandako ideien isla ere. Bilboko Arte Ederren Museoan bisitatu ahal izango da, irailaren 5era bitarte.\nMendiburuk beti izan zuen «eskulturaren zentzuari buruzko ardura», Huercanosen hitzetan: «Eskultura pentsatzeko modu berriak garatu zituen, eta bere lanek haren esanahia zabaldu zuten: eskultura ez da soilik kontenplaziorako objektua, esperientziaren emaitza baita». Komisarioak azaldu duenez, Henri Bergson filosofoaren denborari eta esperientziari buruzko teoriek eragina izan zuten Mendibururen praktikan, eta, horiei jarraituz, bi indar batu zituen bere adierazpen artistikoetan: batetik, materia, «mineralizatutako denbora» gisa ulertua; bestetik, denbora «kulturala, biografikoa». Alegia, erakusketaren izenburuak dioen bezala, materia eta memoria, eta, zehazki, «memoria bilakatzen den materia», komisarioaren arabera: «Ideia hori oinarrizkoa da Mendibururen obran».\nHuercanosek adierazi du Mendibururi buruzko «berrikuspen nabarmena» antolatu dutela: «Hil ondoko lehen berrikuspen integrala da. Beharrezkoa zen, bai artista bere testuinguruan kokatzeko, eta baita gaur egunetik begiratzeko ere». Haren lanik ezagunenak ez ezik, obra «ez hain konbentzionalak» ere jasotzen ditu hautaketak, baina orobat materiaren eta memoriaren arteko loturak zeharkatuta daudenak; hala, lan eskultorikoaz gain, mihise edo paper gainean ondutako konposizioak ere bildu dituzte erakusketan.\nMiguel Zugaza Arte Ederren Museoko zuzendariak uste du Mendiburuk «bere garaiko obra originalenetako bat» erdietsi zuela. «Erakusketak eskultorearen figura berreskuratzen du bere garaiko panorama artistikoan errotutako sortzaile gisa. Lengoaia propioaren bilaketan konbentzionalismo eta formalismo artistikoak desafiatu zituen, espazio eskultorikoaren mugak eta haren materialtasuna hautsi arte». Artista berreskuratzeko lana «korala» izan dela nabarmendu du zuzendariak: komisarioarekin kolaboratu du Javier Viarrek, Aritz Gonzalezek aretoaren disposizioa diseinatu du, eta Jon Cazenave arduratu da argazkiez. Bestalde, BBKren laguntza jaso du erakusketak, eta ekarpenak egin dituzte Eusko Legebiltzarrak, Kutxa Fundazioak, San Telmo eta Artium museoek, Gipuzkoako Foru Aldundiak, eta hainbat laguntzaile pribatuk, batez ere Mendibururen senide eta lagunek.\nSuntsitzea eta berregitea\nHuercanosek azaldu duenez, Mendiburuk aldez aurretiko diseinurik gabe ekiten zion lanari, eta, hortaz, «prozesuaren legeen menpe» egoten zen emaitza. Prozesuak ezohikoak izanik, beste horrenbeste zen haietatik sortzen zena. Enbor barru-ren kasuan (1963), adibidez, argia da ohiko prozeduretatik urruntzeko asmoa: eskultura zizelkatu bat sortzeko, kanpotik barrura egiten da moldaketa, baina kontrako bidea jarraitu zuen Mendiburuk obra hori ontzeko, Huercanosek zehaztu duenez: «Zura barrutik desegiten du, zatiekin berriro berregiteko». Antzeko logikari jarraitzen dio Txalaparta (1965) eskulturak, dioenez: «Gorputz eskultorikoa gorputz zeharkatua da: ez da homogeneoa, zatituta eta berreginda dago».\nAizkolari (1964) obran, berriz, zura kanpotik moldatua izan zen. Izenak iradokitzen duenez, aizkorakadek eman zioten forma eskulturari, baina horien ondotik geratutako obran baino gehiago, piezari erauzitako material zatietan jarri zuen arreta artistak, komisarioaren interpretazioaren arabera: «Gaia ez da eskulturak erakusten duena, falta zaiona baizik. Osatzen gaituena ez da daukaguna, galdu duguna baino, eta horrek utzi digun arrastoa».\nMendibururen eskultura gehienetan da agerikoa zatien pilaketen bitartez izan direla sortuak, batez ere formatu handienetakoak. Materialak «besarkatu» egiten dira, komisarioaren pertsonifikazioa erabiltzearren, eta zehazki hori adierazten du Xalbadoreri obrak (1979), lagun eta bertsolari ezagunaren heriotzaren ondoren egina. «Zurezko bi masa handi batu egiten dira, erortzeko arrisku handiarekin. Gorputzek bata besteari eusten diote». Halaber, lanik mardulenean, 1.400 kiloko Argi hiru zubi piezan (1977), zurezko atalek gainezka egiten dute: eskultura «supraobjektual» bat da, Huercanosen hitzetan, «bukaerarik gabeko» espazioa. «Ez da kontenplatua izateko objektu bat. Denbora kondentsatzaile handi bat da».\n1970eko hamarkadatik aurrera ere material zatiak uztartu zituen lanetan, baina obra batzuk «espazialagoak ziren, ez hain batuak». Horren adibide da erakusketako atarian kokatu duten Argi kabia (1981) eskultura: zurezko egituraren barruan espazio handia dago, airea sar dadin, komisarioak azaldu duenez. Halaber, 1980ko hamarkadan beste berrikuntza bat sartu zuen artistak bere jardun artistikoan: izan ere, familiarekin erbesteratu beharra izan zuen Mendiburuk 36ko gerraren ondorioz, eta garai hartan bizi eta sufritutakoak adieraztea erabaki zuen azken hamarkadan. Hautu horren ondorioz egin zituen, besteak beste, Erbesteko gaua (1985-1986) eta Bonbardatutako etxea (1987) serieak, azken hori Gernikako bonbardaketaren 50. urteurrenean.\nPiezak kokatzeko diseinu berezia sortu du Aritz Gonzalezek, aretoan ohikoa baino hutsune gehiago utziz, erakusketa «konpartimentuetan banatuta gera dadin saihesteko» eta pieza guztiak lotzeko, Huercanosek azaldu duenez. Artelanen kokapenean, garrantzitsua izan da Mendiburuk euskarriekiko zuen iritzia: komisarioak zehaztu duenez, idulki bakarra gehitu diote erakusketari. Mendibururen obra «etengabeko gatazkan» dago euskarriarekin, eta askotan euskarria bera eskulturaren parte da, ez erantsitako elementu bat.


Txanpi | Angula Berria\nHasiera » Txanpi\nTxanpi Harokarene etxean !!\nsugorri argitaratua 30 / Uzt / 2017\nOstirala, Abuztua 4, 2017 - 20:30\nPeña kalea (Mosku)\nEspetxealdia eta kanporatze agindua atzean utzita, berriz izango dugu Txanpi gure artean, Irunen, etxean ....\nMerezi duen harrera eta ongi etorria datorren ostiralean, Abuztuaren 4ean, emango diote:\n- 20:30ean harrera ekitaldia Peña kalean (Moskun)\n- 21:30ean ongi etorri afaria Hazian (Afarirako txartelak Hazian daude 15€tan abuztuaren 2ra arte)\nGehiago irakurriTxanpi Harokarene etxean !! -ri buruz\nTxanpik, oraindik, ezin du Irunera bueltatu\nJean Pierre Harokarene “Txanpi” otsailaren 17an aske geratu zen baina Hego Euskal Herrian bizitzea debekatu zioten. Kanporaketa errekurritu zuen Irungo preso politiko ohiak eta martxoaren 2an neurri hau berraztertu zen.\nMartxoaren hasieran egindako epaiketaren ebazpena ezagutu da orain. Bertako epaileak berretsi du lehendik poliziak hartutako neurria, Txanpi estatu espainiarretik kanporatzearena alegia.\nGehiago irakurriTxanpik, oraindik, ezin du Irunera bueltatu -ri buruz


'Irabazi' antzezlana ikustera gonbidatzen zaitugu! — Gaztezulo\n'Irabazi' antzezlana ikustera gonbidatzen zaitugu!\n'Irabazi' antzezlana ikustera gonbidatzen zaitugu! Parte hartu zozketan eta lortu sarrerak! https://www.gaztezulo.eus/lehiaketak/irabazi-antzezlana-ikustera-gonbidatzen-zaitugu https://www.gaztezulo.eus/lehiaketak/irabazi-antzezlana-ikustera-gonbidatzen-zaitugu/@@download/image/Captura de pantalla 2020-08-18 a las 09.42.38.png\nParte hartu zozketan eta lortu sarrerak!\nJon Plazaola aktoreak 'Irabazi' antzezlana estreinatuko du abuztuaren 26an, Donostiako Antzoki Zaharrean, eta GAZTEZULOn SARRERA BIKOITZA zozkatuko dugu! Zeren zain zaude? Parte hartu eta eskuratu zure sarrera!\nEGUNA: Abuztuak 26, asteazkena\n"Parte-hartzea da garrantzitsuena". Esaldi hori buruan sartu zigunak gezur galanta sinestarazi nahi izan zigun. Gaur egungo gizartea konpetitiboa, krudela eta fidagaitza da; ia edozertarako prest gaude ondoan dagoena zanpatu eta arratoi lasterketa honetan edonoren gainetik geratzeko, gazta puxka miserable baten truke. Irabaztea da helburua. Irabazi ala hil. Baina Felixek ez daki zer den hori. Bizitza guztian ez du ezer irabazi, ez da irabazle sentitu... hala – holakoa izan da beti. Baina ez atzera eta ez aurrera daraman bidegurutze horretan aurkitu du bere konfort-zona, bere burua justifikatu eta bere existentzia patetikoari zentzua ematen dion dekalogoa eratu du. Bizitzaren lehiaketan, irabazi, batek bakarrik egin dezake. Hala - holakoak gehiengoa gara. Gurea da garaipena. Gaur gauean, ordea, Felixek sari bat jasoko du. Irabazi egingo du. Galtzen irakatsi digute, baina irabazten ba al dakigu?


Udalak Kepa Enbeita plazaren eta Ugarte kalearen arteko irisgarritasuna hobetu du. Deia, Noticias de Bizkaia\n490.000 euroko inbertsioa\nUdalak Kepa Enbeita plazaren eta Ugarte kalearen arteko irisgarritasuna hobetu du\nOtxarkoaga auzoa eta Kepa Enbeita plaza lotuta geratuko dira proiektu honi esker\n2018(e)ko apirilaren 4a, asteazkena - 11:22etan eguneratua\nBilboko Udalak inguruak berriro urbanizatu eta zerbitzuak hobetu ditu, baita argiteria ere, betiere hor bizi direnen bizimoduaren kalitatea hobetze aldera.\nBilboko Udalak Otxarkoagako iriste erreztasunua hobetu du espaloiak berrituz eta Pau Casals kaleko 2 eta 10 zenbakien artetik Ugarteko plazaren 17. zenbakira doan desnibela gainditzeko arrapalak eraikiz.\nBILBO. Auzokide Planan lehentasunezkotzat jotako egin beharrak dira, inguru horretan bizi direnen bizimoduaren kalitatea hobetuko baitute, euren etxeetara samurrago eta erosoago iritsiko baitira.\nHori lortze aldera, ingurua berriro urbanizatu da, espazio bi horien arteko desnibela gainditzeko arrapalak eta eskailerak eginda. Gainera, irisgarritasuna bermatzeko, jarduera-eremuko zenbait puntutan mutiloiak, barandak eta eskudel berriak jarri dira, altzairu herdoilgaitzezkoak. Gainera, zoladura berria jarri da inguru guztian eta saneamendu sarea eta uren sarea ere eraberritu egin dira.\nBide batez, Udalak argiteria berritu du inguru horretan. Hain zuzen ere, lur azpiko argiteria-sarea jarri du eta argi berriak jarri ditu, bai zutabeetan bai besoetan. Guztira, 13 argi-puntu berri espazioa hobetzeko eta seguruago egiteko.\n3 hilabetean egin da obra, 490.00 euroko inbertsioa eginda.\n"Auzokide Plana" da Bilboko Udalak herritarren parte hartzerako duen tresnarik garrantzitsuenetakoa, funtsezkoa da Obra, Zerbitzu, Hiri Eraberritze eta Espazio Publikoaren Sailaren jardunean.\nAurrekontua berdin banatzen da Bilboko 8 barrutien artean, hau da, 1,5 milioi euro barrutiko eta urteko. Plan honen ondorioz, 48 milioi euro inbertitzen dira lau urtean eta obrak eta hobekuntza jarduerak egin ohi dira;horiei denei Bilboko herritarrek eurek, eragile politikoek eta sozialek ematen diete lehentasuna, barrutietako kontseiluen bidez.


Euskararen aldeko txirrindulari lasterketa herrikoia egingo dute bihar - Okondo - Aiaraldea.eus\nEuskararen aldeko txirrindulari lasterketa herrikoia egingo dute bihar\nIzar Mendiguren Cosgaya 2018-08-23 17:46\nEskualdean bizikleta ibilaldi ugari egin dira. Iruditan, Arespalditzakoa. / Aiaraldea\nJaien baitan euskara sustatzeko kirol ekintza 11:00etan hasiko da.\nGaur hasi dira Okondoko Jaiak. Kulturak tarte handia hartuko badu ere, kirola eta euskara uztartzeko ekintza berritzailea aurkeztu du Okondoko Jai Batzordeak: "Euskararen aldeko I.Txirrindulari Lasterketa Herrikoia". 11:00etan abiatuko da ekimena Okondoko kaleetan barrena.\nHiru maila egong odira: umeena, gazteena eta helduena. 10 urte bitartekoek itzuli txikia egingo dute; kilometro batekoa. Gazteek, berriz, 2.3 kilometroko ibilbidea osatu beharko dute, zirkuituari bira bakarra emango diote. 16 urtetik gorakoek txirrindulan zeharkatuko duten bidea bera izango da, baina hiru bueltakoa izango da euren luzeera.\nEkimena irekia da, edonork hartu lezake parte. Izen ematea 10:45ean izango da, 11:55ean ekiteko dortsal banaketari. Hala, hamaiketatik hamabitara gauzatuko dira lasterketak. "12:15ean izango da sari banaketa", adierazi dute. Ordu horretan jasoko dituzte banatutako dortsalak ere.


Energia aurrezteko 4 aparatu, egia ala mitoa? | Consumer\nEnergia aurrezteko 4 aparatu, egia ala mitoa?\nEntxufe adimenduna bezalako domotikak eta tramankuluek argiaren fakturak jaisteko balio dute, baina inbertsioa ez da beti orekatzen\nHelburua argiaren ordainagiria jaistea da. Baina ba al dago modurik kontsumoa kontrolatuta edukitzeko? Energia gutxiago gastatzen laguntzeko gailuak sortzeko elkartu dira domotika eta asmamena: mugikorrera konektatutako neurgailu elektrikoak eta “adimendunak” direla dioten entxufeak. Baina, benetan balio dute elektrizitatea aurrezteko? Artikulu honetan, zalantza hori konpontzen da.\n1. Neurgailu elektrikoa: kontsumoa unean bertan kontrolatzea\nTarifa elektrikoa orduko iristea ez zen erraza izan kontsumitzaile ertainarentzat. Handizkako merkatuan argiaren prezioak egunero berrikusi behar izatea ez da amaitu erabiltzaile erosoen artean. Aurreztaileenek ere ez dute onura handirik izan, beren zereginak ordu merkeenetara doitzean.\nUne oro kontsumoa kontrolatzen duten neurgailu elektrikoak merkaturatzea izan da irtenbide bat. Hain zuzen, kontsumitzaile gutxien duen kontsumitzaileak bere mugikorrean jaso ditzake gomendio handirik gabeko ordainagiriak, eta aurreztaileenak ikuspegi zehatzagoa du sare elektrikora konektatutako aparatuek zenbat gastatzen duten jakiteko.\nBaina, benetan, aurrezteko aukera ematen dute? Erantzuna ez da erraza, ematen zaion erabileraren araberakoa baita. Batetik, faktura% 10 eta% 15 bitartean murriztea agintzen dute. Hala ere, kontuan izan behar da aparatu-mota horiek 120 euro inguru balio dutela; beraz, kostua amortizatzeko gomendio guztiak aplikatu beharko dira.\n2. Googleren termostatoa\nGooglek ere lagundu nahi du elektrizitatearen ordainagiriak aurrezten domotikari esker. Termostatoaren bidez, etxeko tenperatura kontrolatuko da, familiaren ongizatea eta energiaren kostua orekatzeko. Smartphone-tik urrutira egin daiteke, etxera iritsi baino lehen tenperatura programatzeko.\nBaina gailu honek konpentsatu egiten du ala ez? Espainian 225 eurotik gora merkaturatzen den aparatu horren bertsioak galdara, berokuntza zentrala eta ur beroa kontrolpean edukitzeko aukera ematen du. Hala ere, ez du aire girotua kontuan hartzen. Horregatik, ez da irtenbiderik interesgarriena udari begira.\n3. Entxufe adimenduna\nKontsumo mamuak etxebizitza batean gastatzen den energia guztiaren %10 baino gehiago hartzen du, Energia Dibertsifikatu eta Aurrezteko Institutuaren (IDAE) datuen arabera. Saihestu daiteke gehiago ordaintzea, aparatu batzuk atseden moduan uzteagatik? Oinarri horren gainean has daiteke aurrezten entxufe adimendun berriarekin.\nFuntzio nagusia edozein aparaturen piztea eta itzaltzea da, bai programatuz, bai aplikazio mugikor batetik eginez. Hala, minutu batzuk lehenago piztuko da hara iristeko aurreikusten den gailua, ur-berogailua adibidez, eta ez da egun osoan kontsumituko. Era berean, aliatu ona da norbait etxean dagoela uste duen ilusioa sortzeko, inor ez dagoenean, arrotzen bat etxean sartzea saihestuz.\nGaldera, berriz ere, konpentsatzen den ala ez da. Kasu horretan, entxufe horren prezioa baxua da (36 euro baino gutxiago), eta, beraz, amortizatzeko denbora gutxi behar da. Beraz, aurreztaileentzat aliatu ona da, hasierako ordainketa handirik egin gabe fakturak jaisten hasteko.\n4. Kontagailu adimenduna, mundu guztiak duen aparatua\nElektrizitatearen prezioaren oszilazioen aurkako gerran lagun handia izan daiteke domotika. Hala ere, garrantzitsua da instalatuta dagoen bati ahalik eta etekinik handiena ateratzea eta kontsumoari buruzko informazio asko izatea.\nArgi-merkaturatzaile handiek kontagailu adimenduna aprobetxatzen dute etxe bakoitzean egiten den energia-gastuari buruzko datu errealak emateko. Aurreko hilabeteekiko kontsumitutakoa kontrolatzeko balio du informazio horrek, baita argi gehien behar duten orduak identifikatzeko ere.\nBaina, aurrezteko aukera ematen du edo marketin hutsa da? Lehenik eta behin, nahitaez bete behar da aparatua, eta, beraz, ordainagiriaren zati da kostua. Hala ere, erabiltzailearen onerako erabil daiteke. Kontakizunari esker jakin daiteke tarifa egokiena den. Izan ere, zergatik eduki behar da prezio finkoko bertsioa, gauez kontsumo handiagoa egiten bada? Are gehiago, egoera alderantziz balitz, ez al dago ohitura horietara egokitzen den tarifa eskaintzen duen konpainiarik? Azken batean, hau da, arreta jarriz gero, aurrezten laguntzen duen tresna.\naurrezki Elektrizitatea energia aurreztea energia-kontsumoa luz-eu


Ursula von der Leyen-ek Euskadiren eraldaketa digitala nabarmendu du Europako 200 ekimenen artean - Eusko Jaurlaritza - Euskadi.eus\nEskualdeetako Batzordearen osoko bilkuran, Europako Batzordeko presidente Ursula Von der Leyen-ek eredutzat jarri du Eusko Jaurlaritzak Basque Digital Innovation Hub (BDIH) proiektuaren bidez garatzen duen digitalizazio-politika\nEskualdeetako Batzordearen osoko bilkuran, Europako Batzordeko presidente Ursula Von der Leyen-ek eredutzat jarri du Eusko Jaurlaritzak Basque Digital Innovation Hub (BDIH) proiektuaren bidez garatzen duen digitalizazio-politika, eta aipamen berezia egin dio eraldaketa digitala bultzatzeko euskal ekimenari. Europako arduradun nagusiaren aipamen hori bereziki garrantzitsua da, Europan badaudelako eskualde eta herrialdeek bultzatutako 200dik gora ekimen Euskadiko Digital Innovation Hub-en helburu bera dutenak.\nSPRI Taldeko Teknologia, Berrikuntza eta Jasangarritasuneko zuzendari eta ekimen honen arduradun Cristina Oyónek azaldu duenez, Basque Digital Innobation Hub ekimenaren bitartez, euskal ETEek sarbidea dute zentro teknologiko, unibertsitate nahiz enpresen I+G zentroetako eskaintza teknologikora eta azpiegituretara. Eskaintza hori enpresen zerbitzura jarritako aktiboen katalogoan dago, SPRI Taldearen web orrian. Aktibo horiekin lotutako zerbitzuak arlo hauetakoak dira: Fabrikazio gehigarria, Robotika malgua, Makina adimendunak eta konektatuak, Zibersegurtasuna eta Material aurreratuak.\nEuskadiko Digital Innovation Hub Eusko Jaurlaritzaren apustu berritzaile bat da, zeinaren helburua baita “leihatila bakarra” sortzea euskal enpresen eraldaketa digital eta jasangarria ahalbidetzeko. BIDHk lau urte daramatza martxan eta lankidetza publiko-pribatuan oinarritzen da. Jaurlaritzak eskaintzaren katalizatzaile-lana egiten du, bere gain hartuz eskaintza hori konpainietara helarazteko konpromisoa. Horretarako, SPRIk -proiektuaren kudeatzaileak- BDIH-Konexio programa abiarazi du, zeinak dirulaguntzak ematen baititu BDIHren eskaintza ezagutzen duen agente teknologiko espezializatu batek enpresa eskatzaileari lagundu diezaion balizko konponbide digitalak probatzen, “test before invest” zerbitzua eskainiz (halaxe deitu dio Europako Batzordeak zerbitzu horri). Ondoren, enpresek beren negozioa hobetu edo lehiakorrago egiteko konponbideak txerta ditzakete.\nEraldaketa digitaleko euskal estrategiak oinarritzat hartzen du Basque Digital Innovation Hub, konponbide digital eta jasangarriak probatzeko eta baliozkotzeko tresna delako. Europako Batzordeko presidenteak balioan jarri du estrategia hori, aitortza eginaz ekimena osatzen duten 21 bazkideei eta Jaurlaritzak azken lau urteetan eginiko dinamizazio- eta koordinazio-lanari.


Bertso ahobiziak eta belarriprestak, 'Hitzetik Hortzera' saioan | El Diario Vasco\nTelevisiónBertso ahobiziak eta belarriprestak, 'Hitzetik Hortzera' saioan\nBertso ahobiziak eta belarriprestak, 'Hitzetik Hortzera' saioan\nArrate Illaro bertsolari eta Euskaraldiko koodinatzailearekin egongo dira, baita AEK-ko irakasle eta ikasle banarekin ere. Euskara gai hartuta entzungo ditugu bertsoak\nGure hizkuntza ohiturek euskararen kaltetan jokatzen dute sarri. Horiek aldatzeko asmoz antolatu dute Euskaraldia: hamaika egunez harremanak euskaraz egiten ahaleginduko gara. Ahoak bizi eta belarriak prest izateaz badaki zerbait bertsolaritzak eta igandeko 'Hitzetik Hortzera' saioan euskararen erabileran eraginik izan duen jakingo dugu. Norbait gerturatu ote da euskarara bertsolaritzak erakarrita? Zenbat bertso eskola izan ote dira arnasgune?\nArrate Illaro bertsolari eta Euskaraldiko koordinatzailearekin elkartuko da Eider Perez bere esperientzia ezagutzeko. Batetik, tamaina honetako ekimen baten atzean dagoen lana ezagutuko dugu eta zer nolako erantzuna izaten ari den; eta bestetik, bertsolaria eta getxoztarra izanik, eremu ez hain euskaldunetan bertsolaritzak nola eragin duen galdetuko diote.\nAEK-ko irakasle den Mikel Arrillaga eta bere ikasle den Asier Azkuerekin elkartuko dira ondoren. Mikelek bertsoak erabiltzen ditu bere eskoletan eta bertsolaritza ikasteko tresna modura nolakoa den galdetuko diote. Asierrek ispiluaren beste aldea azalduko du: eraginkorra al da bertsolaritza hizkuntza ikasteko?\nAzkenik, Ermuako antzokian izan zen saioko bertsoaldiak eskainiko ditu 'Hitzetik Hortzera'k. Andoni Egaña, Igor Elortza, Maddalen Arzallus, Maialen Lujanbio, Sebastian Lizaso eta Uxue Alberdik hartu zuten parte, Maite Berriozabalen esanetara. Gainera, azken hilabeteotan Euskaraldia gai hartuta kantatutako bertsoaldiak entzungo ditugu.\n'Hitzetik Hortzera' saioa igandean, 15:00etan, izango da ikusgai ETB1en eta eitb.eus-en. Ondoren, EiTB Nahieran atarian egongo da.\nBeizama 'Herri Txiki, Infernu Handi' saioan Donostiako Maratoia eta Binakako Txapelketako partida, zuzenean


bobina galbanizatua / Zinkez estalitako altzairuzko bobina / GI altzairuzko bobina\nbobina galbanizatua / Zinkez estalitako altzairuzko bobina / GI altzairuzko bobina sarrera\nZer da bobina galbanizatuak?\nBobina galbanizatuetarako, altzairuzko xafla mehea urtzen den zinkezko bainu batean murgilduta dago, gainazalean zink geruza duen altzairuzko xafla fin bihurtzeko. Batez ere galbanizazio prozesu jarraitu baten bidez sortzen da, hau da, bobinatutako altzairuzko xafla eta urtutako zinka galbanizazio bainu batean murgilduta daude etengabe. Altzairuzko xafla hau beroketa beroarekin fabrikatzen da, baina urtutako igerilekutik deskargatu ondoren, berehala berotzen da 500 ° C ingurura, zink eta burdinazko aleazio estaldura sortzeko. Galbanizatutako bobinak pinturaren itsaspen eta soldadura ona du.\nBobina galbanizatuaren abantailak:\n1. Prozesatzeko kostu txikia: galbanizazio beroaren eta herdoilaren prebentzioaren kostua beste pintura estalduren kostua baino txikiagoa da;\n3. Fidagarritasun ona: galbanizatutako geruza eta altzairua metalikoki lotuta daude eta altzairuzko gainazalaren zati bihurtzen dira, beraz estalduraren iraunkortasuna nahikoa fidagarria da;\n4. Estaldura oso toxikoa da: zink estaldurak egitura metalurgiko berezia osatzen du, garraiatzean eta erabileran kalte mekanikoak jasan ditzakeena;\n5. Babes integrala;\n6. Denbora aurreztea eta lana aurreztea: galbanizazio prozesua estaldura eraikitzeko beste metodo batzuk baino azkarragoa da, eta instalazioaren ondoren eraikuntzan margotzeko behar den denbora ekidin dezake.\n7. Hasierako kostu txikia: egoera arruntetan, galbanizatutako xaflaren fabrikazioaren, altzairu galbanizatuzko xaflaren, hotz-murgildutako xafla galbanizatuaren, bero-murgildutako xafla galbanizatuaren, bobina galbanizatuaren, burdin galbanizatutako xaflaren, xafla galbanizatuaren prezioaren eta burdin xafla zuriaren kostuaren ratioa. -dip galbanizazioa Beste babes estalduren aplikazioa txikiagoa izan behar da arrazoi soilagatik. Beste babes-estaldura batzuk, hala nola lixatzeko pintura, lan asko erabiltzen duten prozedurak dira. Aitzitik, beroketa bidezko galbanizazio prozesua oso mekanizatuta dago eta oso kontrolatuta dago lantegiko eraikuntzan.\nAltzairu galbanizatuzko bobina desabantaila:\n1. Eraikuntzan erortzeko erraza\n2. Aireko labana marrak\n3. Kalte mekanikoak


Oelheld ControXid 1642 olio hozgarriak | Tecnosystem\nKorrosioaren aurkako fluidoa\nControXid 1642 korrosioaren aurkako fluidoa da, hozte-zirkuituetarako erabiltzen da, eta inhibitzaile korrosibo sintetikoetan eta uretan disolbatzen direnetan oinarritzen da. Oso apar gutxi sortuz, korrosioaren aurkako babes handia lortzen da, eta erresistentzia handia erakusten du kutsadura mikotikoen eta bakterianoen aurrean.\nProba hidraulikoak egitean korrosioaren aurka aldi baterako babesteko\nHozte-zirkuitutan korrosioaren aurka babesteko\nMakina-erreminten torlojuetarako hozgarri gisa\nMetal ferrikoak (aluminioa, burdinurtua) korrosiotik babesten ditu eta ez du inolako eraginik aluminio-aleazioetan, beste metal ez-ferrikoetan eta olio mineraletan oinarritutako zigilatze-materialetan.\nControXid 1642 ez da kaustikoa. Ez du nitritorik, kromatorik edo metal astunik, ezta fosfatorik, kloroaren konposaturik edo aminarik ere.\nErabiltzeko prest dagoen produktu bat denez, kalitatea bermatua dago eta ez da bestelako nahasketarik egitea eskatzen. Lurrunketan galdutako ura berrezartzeko ur destilatua edo desionizatua erabiltzea gomendatzen da.


Idazleak - Inazio Mujika Iraola - Laginak - Gerezi denbora\nInazio Mujika Iraola > Laginak\nGerezi denbora. 14. Kapitulua\nAtarian gure zain zegoen etxekojauna. Atea zabaldu, eta ezkaratzean obispoa sartzen ikusi zuenean, eskuari heldu eta muin egin zion hark ere eraztunean. Bi txapeldun baziren barrualdean, ate ondoan, beren armak eskuetan. Handik barrurago sarrarazi, eta, ukuilutik barrena, mandiorako eskailerak seinalatu zizkigun. Ez zela noski artzapezpiku batentzako moduko lekua, baina seguru egongo zela biharamuna arte, eta, pare bat egun pasatu behar balitu ere, bere etxean zegoela.\nMandiora igo, eta ustekabe handia hartu genuen, jendez beteta aurkitu baikenuen. Gehienak eserita, pareta baten kontra; izua sentitu berri eta arriskutik, betiko ez bada ere, libre sentitzeak dakarren aurpegiera lasaitua ageri zuten. Bat-batean, ordea, izura itzuli zitzaien aurpegiera lasaia, Romanek "gabon!" esanda hango jendea agurtu zuelarik. Berehala konturatu nintzen haien ustekabe hartan bazuela gure janzkerak zerikusia, eta kapela gorri-beltza kendu nuen buru gainetik, eta Romani kenarazi gero. Irribarre urduria egin zuen Romanek, eta azalpen txiki batzuk eman zituen gure egoerari buruz.\nIzkina batean antolatu genion, belar-pila baten gainean, obispoari lolekua, eta harengandik ez urruti eseri ginen geu ere. Beste lau bat txapeldun ere ikusi genituen lau izkinetan, zutik, eta pare bat sumatu genuen goiko ganbaran, etzanda, goitik fusilez eskailera-burua zaintzen.\nEserita zegoen gizonetako bat, zutitu, eta alde batetik bestera urrats arinetan hasi zen paseoan. Gaztea zen, potoloa, eta aurpegian odol-kolore nabarmena ageri zuen. Bere burutazioetan sartua zirudien, hara-hona urdurian. Harengan iltzatu nituen begiak. Halako batean, bakarrizketan hasi zen. Hala iruditu zitzaidan niri hasieran, baina denbora pixka bat pasatuta, eta belarria pixka bat zorroztu eta gero, garbi entzun nion izen-zerrenda bat esaten ari zela. Une batetik bestera, ordea, bere paseo zoroa gelditu, eta izen batean trabatu izan balitz bezala egiten zuen; hiru bat aldiz errepikatzen zuen izen bera, eta atzera paseoan jarraitzen zuen, izen-zerrenda berrirotik hasita. Zoro-itxura halako bat hartu nion orduan. Bere paseo hartan, joan-etorri batzuen ondoren, mandioaren paretetako batera iritsi, hari bizkar eman, eta kontra-kontra eseri zen. Begirada galdua zuen, baina goiko ganbarara igotzeko zeuden aurrez aurreko eskaileretan finko begiak.\nEtxeko nagusia agertu zen orduan eskaileretan gora. Jaki-ontzi handi bat zekarren eskuetan, eta neska gazte bat agertu zen haren atzetik, erretilu batekin. Erretiluan, lau katilu handi. Zuzen-zuzenean etorri ziren guregana. Ontzian oilasko-puskak zeuden, eta katiluetan, kafesne beroa. Obispoak eskerrak eman zituen modu adeitsu batez, baina uko egin zion oilaskoari. Katilua bete kafesne edan zuen zanga-zanga. Karmen, berriz, ez zegoen ezer jateko, lo zerraldo baitzetzan belar-pilaren gainean. Romanek eta biok gustura jan genuen oilasko hartatik.\nBukatu genuenean, gure aurrean eseri zen etxeko nagusia, eta atzera eskaileretan behera joan zen neskatoa, jaki-ontzia eta katilu hutsak erretiluan zeramatzala. Obispoak baimena eskatu zion etxekojaunari zigarro bat erretzeko. Baietz erantzun zion, ez zuela zertan baimena eskatu, baina hondarra ongi itzaltzeko gero; aski zela zigarro-mutur gaizki itzali bat hango belarrak eta lastoak eta etxeak denak su hartzeko. Romanek kontu hartu zion obispoari, ez zitzaiola haren bihotzari batere komeni. "Orain kontu egin beharko diogu ba", esan zuen obispoak, eta toxan sartu zuen atzera zigarroa.\nUne horretan, lehenagoko gizon gaztea altxatu, eta paseoari ekin zion berriz gure begien aurrean.\n-Gizajoa, Artola! -esan zuen etxeko nagusiak, paseoan alde batetik bestera, izen-zerrenda esaten zebilen gizona seinalaturik.\n-Zoratu.? -galdetu zion Romanek.\nDiputazioan omen zebilen lanean Artola, Babeserako Biltzarreko bulegoetan. ANVkoa zela, eta eguerdian, Cerveraren bonbardaketaren ondoren, ikusi zuela CNTko talde bat, dozena erdi lagun, hots handiz Diputazioan sartzen. Paper bat omen zekarten, inori erakutsi nahi ez ziotena, eta irri eta oihuka ibili omen ziren jauregi hartan barrena. Haien oharkabe-une bat aprobetxatuta, ordea, eskuetan hartu omen zuen paper hura. Izen-zerrenda bat zen, eta badaezpada, gogoan hartzen saiatu omen zen. Bost bat minutuan ahal izan zuena. Handik atera, eta Irujoren bila abiatu zela, lasterka.\nNoizbait, Irujo aurkitu, eta kontatu egin ziola zer egokitu zitzaion ikustea. Irujok paretaren kontra jarri omen zuen: "bota izenak!", eta haren idazkariak izen horiek apuntatu egiten zituela. Hamar izen bota zituela segidan, batere zalantzarik egin gabe. Denak eskuineko jende ezaguna eta herriko handikiak. Zenbat ote ziren. Hogei, hori seguru zekiela. "Bota izenak!", Irujok. Eta beste bost bota zituela denbora pixka batean. "Bost falta zaizkizu, animo!", esan omen zion Irujok. Baina atzera lehengo izenak zetozkiola burura. "Hori esan duzu!, beste bat!". Baina izen berririk ez etortzen hari. Bere baitan biltzen saiatu zela, eta zerrenda lehenengotik hasita, hamabosgarrenera iritsi eta trabatu egiten zela.\nBeste bi esan omen zituen, nolanahi. Hamazazpi guztira. Hiru izen falta. Eta denbora aurrera zihoan. Irujok berehala gudari-taldetxo bat izendatu, eta haiekin joateko, Ondarretako kartzelara. Ea bidean beste hiru horien izena gogoratzen zitzaion. Eta bidean beste bi izen gehiago gogoratu omen zituen. Bat falta.\nOndarretan hemeretzi izenak eman omen zituzten, eta, ez iskanbilarik gabe, baina entregatu omen zizkieten hemeretzi lagunak.\n-Hemen dituzuen gizaseme horiek dira.\nBerandu izango zela harentzat ordurako. Baina Artolak ez zuela etsitzen, eta hor zebilela izen hura gogoratu nahian.\nUne horretan, Irujo bera agertu zen eskaileretan gora. Zuzen-zuzenean joan zitzaion Artola.\n-Olagibel -esan zuen Irujok, lurrera begira.\n-Olagibel Urdaneta. -atera zitzaion Artolari, bat-batean, gorputzeko gihar guztiak lasaituta.\nLepazamarretik heldu zion Irujori; begiak atera beharrean zirudien. Ez zuen ezer esan, baina begi haiek galdera egiten zioten Irujori. Irujok burua mugitu zuen ezker-eskuin. Atzean zeukan zurezko habearen kontra jarri zuen gizonak bizkarra, eta poliki-poliki eseri zen lurrean. Bi eskuez ezkutatu zuen aurpegia gero.\n-Lasai, Artola, ahal izan duzun guztia egin duzu.\nArtolak negar egiten zuen, eta zotinetan "Olagibel" errepikatzen zuen, behin eta berriz. "Olagibel Urdaneta, Jose Luis".


Nire bizitzaren jabe izan nahi dut - - Hiruka.eus\nNire bizitzaren jabe izan nahi dut\nAne Larrakoetxea 2015-10-26 12:52\nHainbat gauza buruan, hainbat arazo, kezka, beldur, ez-jakintasun... Lana, ikasketak, militantzia, familia, maitasuna, mundua, Euskal Herria... Euskal Herria...\nEta nondik hasi? Nola konpondu arazoak? Nola askatu buruhausteak? Nola pasatu biziraun egoeratik bizi egoerara?\n18 urte programatuta bizitza zehatz bat izateko, eta ikasketak bukatuta programazio hori dataz pasatu egin da eta sistema berri bat erosi behar da. Baina oraingoan inork ez zaitu eskutik eramango konfiantzazko denda batera, eta inork ez dizu esango zein den sistemarik onena edo egokiena. Bakarrik zaude.\nBakarrik... edo libre? Ez al da izango gure bizitza bideratuta ez dagoen momentu bakarra? Inork egin behar duzuna esaten ez dizun momentua? Baina orduan, zergatik hainbeste beldur? Zergatik horrenbesteko ez-jakintasun? Ba nik argi daukat: inoiz ez, gure bizitza osoan, inork ez digulako galdetu zer den nahi duguna. Inork ez du kontuan hartu gure iritzia edo gure nahia. Eta orain, orduan, noraezean aurkitzen gara, eta norbait behar dugu zer egin behar dugun esango diguna.\nProdukzioa, produkzioa, produkzioa... Egin, egin, egin, egin, egin!! ZERGATIK!? Eta zergatik ez hausnartu? Irri egin? Disfrutatu? BIZI!?\nBa nik bizi nahi dut. Ez dut produkzio makina bat izan nahi. Eta ez dut biziraun nahi. Egiten dudana benetan nahi dudalako eta nahi dudan moduan egin nahi dut. Nire bizitza nik diseinatu nahi dut. Bai, burujabe izan nahi dut. Nire bizitzaren jabe izan nahi dut.


Durangon ere zuhaitzak defendatzeari sostengu zuzena | AHT-ren Aurkako Asanblada\nDurangon ere zuhaitzak defendatzeari sostengu zuzena\nLa, 03/10/2009 - 16:09 -n ahtez -k idatzia\nGaur, urriak 3, goizeko 12:30ak inguru bi lagun Durangoko Ezkurdi plazan, Batzokiaren aurrean dauden bi zuhaitzetara igo eta bertan lotu dira. Bitartean jende multzo bat eskuorriak banatzen aritu da eta beste batzuk amalurraren suntsiketaren aurkako pankarta eta oihuen bidez babestu dute ekintza hau. Ekintza honen bidez, irailaren 29tik, Itsasondo-Legorretan hasi diren AHTren obrak gelditu eta zuhaitzen mozketa ekidinez, zuhaitz gainean zintzilikaturik dauden ekintzaileekiko elkartasuna adierazi nahi izan da. Gainera AHTren eta mehatxatxen gaituzten beste hainbat proiektu txikitzaileen aurkako ekintza zuzena bultzatzea da gure helburua. Honez gain, eraikuntza enpresen eta politikarien hipokresia salatzen dugu. Adibide garbi bat, Durangoko udaletxeak, etxebizitzak eraikitzeko Magdalenako ermitan dauden ehun urte baino gehiagoko zuhaitzak moztu izana da, itsurakeria zikinaz ondoren zuhaitxo bat landatu dutelarik. Ordu laurden beranduago, Ertzainen patruila batzuk agertu dira ekintza burutzen ari zen lekura, bertan babesa eskeintzen ari ziren pertsonak identifikatuz eta zuhaitzetan igota zeudenei jaisteko esanez. Ordurako jende ugari hurbildua zen bertara, bai harridurak erakarrita edota babesa eskaini nahian. 30 minutu pasatxo zirela, suhiltzaileen kamioi batek etorri behar izan du zuhaitzetan loturik zeuden `pertsonak jaisteko, guztia AHTren, kapitalismoaren , desarrollismoaren,…aurkako ohiuen artean eman delarik. Azkenik, suhiltzaileek zuhaitzetik 2 pertsonak jaitsi ostean, poliziak identifikatu egin ditu. Ekintzak iraun duen bitartean banaturiko testua ondorengoa izan da: ZUHAITZEI SUSTRAIETATIK EUTSIZ, AHTrik EZ!\nGaur, urriak 3, Ezkurdiko zuhaitzetan burutzen ari den ekintzari buruzko zergaitiak adierazi nahi ditugu eskuhorri honen bidez. Zuhaitz hauetatik zintzilikatu gara, ekintza sinboliko honen bitartez, Itsasondo eta Legorreta artean (Gipuzkoa) dagoen Zubin ibaiaren inguruan, Abiadura Handiko Trenaren Ordizi-Legorreta zatiaren obrak hasi direla salatu eta bertako zuhaitzetan zintzilik dauden AHTren aurkako ekintzaileei elkartasuna adierazteko.\nIrailaren 29az geroztik, hainbat lagun, AHTren obrek Itsasondon kalteturiko lur eremuan dauden zuhaitzetatik zintzilikaturik daude, lur hauetan egin nahi den triskantza eta zuhaitzen mozketa ekidin ahal izateko. Horretarako, 120 urte inguru dituzten hiru pagotan plataformak muntatu dira eta ekintzaileak 20mko altueran daude, jeisteko asmorik gabe eta zuhaitzak defendatzeko prest. Gaur, ekintzaileen jarrerak tinko dihardu, zuhaitzetatik zintzilik jarraitzen dute, beraz, ekintza zuzen honen bitartez beraiekiko elkartasuna adierazi nahi dugu eta batzuen irabazi ekonomikoen arabera eta progresuaren izenean burutzen ari diren gure amalurraren suntsiketa salatu nahi dugu berriro ere.\nGuztiagatik, zuhaitzei sustraietatik eutsiz, Itsasondoko baso kaltetua defendatzeko asmoz zuhaitzetara igota dauden zenbait lagunek eta Durangoko Ezkurdiko zuhaitzetara igotakoek, AHTren aurkako desobedientzi ekimen honi babesa emateko deia egiten dugu, leku kaltetura hurbilduz, edota bakoitzak bere inguruan ekinez. Zuhaitzei sustraietatik eutsiz, AHTrik EZ!!\nEkintza zuzena denon betebeharra da!!


Noticia_InvisibleExpres-Inscripción - bizkaia - Bizkaiko Campusa - UPV/EHU\nIrekita dago 'Invisible Express' film laburren lehiaketan izena emateko epea\nLehenengo argitaratze data: 2013/06/24\nTxapelketa irailaren 18tik 25era arte egingo da Bilbon eta UPV/EHUko edozein ikaslek parte hartu ahal izango du .\nIrekita dago jada "Invisible Express" film laburren lehiaketan izen emateko epea. Txapelketa irailaren 18tik 25era arte egingo da Bilbon, eta UPV/EHUn ikasten dutenek parte hartu dezakete. Izena irailaren 16a baino lehenago eman behar da.\nLehiaketa Bilboko "Film Sozialak" Nazioarteko 5. Zinema Ikusezina Jaialdiaren atari moduan antolatu da. Jaialdia irailaren 26tik urriaren 3ra arte egingo da. Helburu nagusia giza eskubideen oharkabeko urraketak erakusten dizkiguten ikus-entzunezko lan independenteen berri ematea da.\nEskema horri jarraituz jaio da "Invisible Express". Bere helburu nagusia, ikus-entzunezko tresnen erabilera unibertsitate-komunitatearen barruan sustatzeaz gain, balio positiboak eta elkartasunezko ereduak transmititzea da. Organizazioak 1.000 euroko saria emango dio irabazleari, eta obra "Film Sozialak" Nazioarteko Zinema Ikusezina Jaialdiaren itxiera galan aurkeztuko da. Bestalde, Publikoaren Saria 500 eurokoa izango da.\nLehiaketan, UPV/EHUko edozein ikaslek parte hartu dezake, banaka edo taldeka. Horretarako, beharrezkoa izango da korreo elektroniko bat bidaltzea helbide honetara, info@kcd-ongd.org, pertsona edo taldearen izenarekin eta arduradunaren NANarekin eta telefono zenbakiarekin.\nLehiaketa hasten den egunean emango da film laburren gaiaren berri, parte-hartzaile guztiei bidaliko zaien mezu elektroniko baten bidez. KDC-ONGDren web-orrian eta UPV/EHUren web-orrian ere kontsulta daiteke informazioa.\nInformazio gehiago lortzeko eta lehiaketaren oinarriak ikusteko:\nIII. 08M21 Jardunaldia: . ‘Emakumeak arkitekturan. Zubiak eraikitzea begirada inklusiboetatik'\nElikadura-jokabidearen nahasmenduei (EJN) buruzko sentsibilizazio eta prebentzio jardunaldiak\nUPV/EHUk aurkeztuko du Master Egunetan graduondoko 2021-22 ikasketen eskaintza\n‘Euskalkien sailkapen berria' liburuaren aurkezpena\nOrrialdea 1 / 334\n1 - 5 erakusten 1.670 emaitzetatik.


Elika Elikagaien Segurtasuna | Fipronil pestizidaren arriskua erleentzat - EFSA 2013 - Elika Elikagaien Segurtasuna\nEbaluazio-gida: Genetikoki eraldatutako animalien Ingurumen Arriskua – EFSA 2013\nFipronil pestizidaren arriskua erleentzat – EFSA 2013\nBidaltze data 29 maiatza, 2013\nFipronil intsektizidak arrisku akutu handia eragin dezake erleetan, baldin eta arto-haziak tratatzeko erabiltzen bada. Horixe da, hain zuzen ere, EFSAk atera duen ondorioa.\nEuropako agintariek balioetsi egin dute fipronilaren arriskua, eta horretarako arreta berezia jarri diete, batetik, koloniaren biziraupenean eta garapenean dituen eragin akutu eta kronikoei, eta, bestetik, erleen hilkortasun-tasan eta jarreran dosi subletalek dituzten eraginei.\nFipronilarekiko hainbat esposizio-bide aztertu zituzten, eta honako hauek dira ondorioak:\nTratatutako haziek askatzen duten hautsak eragindako arriskua: arrisku akutu handia atzeman zen artoan. Ezin izan dira zehaztu beste uzta mota batzuen hautsarekiko esposizioaren arrisku-mailak (adibidez, ekilorea); izan ere, ez da arrisku ebaluazioak osatzeko aukerarik izan.\nKutsatutako nektarra eta polena: adituek diote dauden txostenak ez direla nahikoak, ekilorean eta arto-hazietan fipronila tratamendu gisa erabiltzeak arriskua eragiten duen balioesteko.\nHainbat hutsune identifikatu ziren beste esposizio-bide batzuei buruzko datuetan.\nFipronila intsektizida bat da, fenilpirazol kimika-familiakoa, oso erabilia. Lurreko zenbait intsektu (larbak hazten diren etapan) kontrolatzeko erabiltzen da, eta kontaktuaren eta ingestaren bidez izaten du eragina.\n2013ko urtarrilean, EFSAk arrisku balioespen batzuk argitaratu zituen, hain zuzen ere, clotianidina, tiametoxam eta imidacloprid neonikotinoideek erleetan duten eragina aztertzen dituztenak.\nFipronila erleetan – EFSA\n36. artikuluko Zerrendak 2012an gauzatu dituen jardueren txostena – EFSA 2013


Zinema | Nazioarteko, Espaniako eta euskal zinemaren azken albisteak | EITB Zinema\n''Netflixeko telesail baterako pertsonaia txiki baten papera egin nabil; fikzioa egiteko desiatzen nengoen''\nPublikatuta: 2022/06/29 10:19 (UTC+2) Azken eguneratzea: 2022/06/29 10:19 (UTC+2)\n'Erlauntza' eta 'Losers-Galtzaileak' antzezlanekin burubelarri dabil Aitziber Garmendia. Gainera, fikzioan ere bi proiektu ditu martxan.\nSan Simon 62, bi alaba bi amen arrastoen atzetik\nPublikatuta: 2022/06/28 06:51 (UTC+2) Azken eguneratzea: 2022/06/29 06:51 (UTC+2)\nIrati Gorostidi eta Mirari Echevarri "San Simon 62" dokumentalean, Lizason izandako Arco Iris komunaz ari dira.\nKorterrazak 47 proiekzio egingo ditu Gasteizen eta Araba osoan\nPublikatuta: 2022/06/28 13:27 (UTC+2) Azken eguneratzea: 2022/06/28 13:27 (UTC+2)\nGasteizen, jaialdia uztailaren 7tik 9ra egingo dute, eta kontzertuak ere izango dira: Eli Paperboy Reed eta Harlem Gospel Travelers, Niña Coyote eta Chico Tornado, Germán Salto, Rambalaya, Mice eta Arenna. "Berak baleki"k irabazi du Bertako Igogailuak-Euskera Saria.\n"Irati" Paul Urkijoren filmeko musikari buruzkoak, horren egileekin\nPublikatuta: 2022/06/28 13:09 (UTC+2) Azken eguneratzea: 2022/06/28 13:09 (UTC+2)\nVIII. mendean Pirinioetan kokatzen den istorioak Eneko kristaua eta Irati jentila ditu protagonista. Maite Arroitajauregik eta Aranzazu Callejak EITBren parte-hartzea duen filmaren musikaz hitz egin digute.\n''Ama-Das'' pelikularen aurrerapena\nPublikatuta: 2022/06/28 10:55 (UTC+2) Azken eguneratzea: 2022/06/28 10:55 (UTC+2)\nMarga Gutiérrez nafar zinemagilearen dokumentala uztailaren 1ean iritsiko da zinema aretoetara. Desgaitasun bat duten eta genero indarkeria pairatu duten lau emakume aurkezten ditu filmak. Galdera bat dute guztiek: maitatuko ote dituzte inoiz?\nPublikatuta: 2022/06/24 13:07 (UTC+2) Azken eguneratzea: 2022/06/24 13:07 (UTC+2)\nKanadar zinemagile handiak Donostiako Zinemaldiaren ohorezko saria jasoko du 70. edizio honetan Juliette Binochek bezala.\nPublikatuta: 2022/06/22 16:13 (UTC+2) Azken eguneratzea: 2022/06/22 16:13 (UTC+2)\n"Unicorn Wars" filma Sitgeseko zinema jaialdian lehiatuko da\nPublikatuta: 2022/06/21 16:17 (UTC+2) Azken eguneratzea: 2022/06/21 16:17 (UTC+2)\nKataluniako jaialdiko Sail Ofizialean lehiatu eta gero, Uniko Bilboko enpresak ekoitzitako pelikula urriaren 21ean iritsiko da zinema aretoetara.\n''Black is Beltza II: Ainhoa'' pelikularen aurrerapena\nPublikatuta: 2022/06/17 10:06 (UTC+2) Azken eguneratzea: 2022/06/17 10:06 (UTC+2)\nFermin Muguruzaren pelikularen bigarren zatiak Amandaren eta Manexen alaba du protagonista. Irailaren 30ean iritsiko da zinema aretoetara, EITBren parte-hartzearekin.\nEnmaren bila / Looking for Enma / À la recherche de Enma / Buscando a Enma\nPublikatuta: 2022/06/16 13:28 (UTC+2) Azken eguneratzea: 2022/06/16 13:28 (UTC+2)\nAkaso, igual, agian, batek daki, periodikuetan honako iragarki hau irakurri duzue: "Film baterako Euskadin bizi den 8 eta 10 urte bitarteko neska baten bila ari da bertako ekoiztetxe bat".\nZinemaldiak atzera begirako zikloa eskainiko dio Claude Sautet frantses zuzendariari\nPublikatuta: 2022/06/15 08:44 (UTC+2) Azken eguneratzea: 2022/06/17 08:44 (UTC+2)\nSautetek zubi lana egin zuen gerraosteko zinemagileen eta Nouvelle Vaguekoen artean. Donostiako Zinemaldiaren 70. edizioa irailaren 16tik 24ra egingo dute.\nAma-alaben arnasa torturaren itolarrian\nPublikatuta: 2022/06/14 07:56 (UTC+2) Azken eguneratzea: 2022/06/15 07:56 (UTC+2)\nJon Mikel Fernandez Elorzek zuzendu du "Bi arnas" dokumentala Iratxe Sorzabalen tortura kasuaz.\nAlberto Gastesi ''Gelditasuna ekaitzean'' film luzea ari da grabatzen Donostian\nPublikatuta: 2022/06/14 12:07 (UTC+2) Azken eguneratzea: 2022/06/14 12:07 (UTC+2)\nLoreto Mauelon aktorea da "Gelditasuna ekaitzean" Alberto Gastesi donostiar zinemagilearen lehen film luzearen protagonista. Filma apirilean hasi ziren grabatzen eta egun hauetan Donostian ari dira lanean.\n'Unicorn Wars' eta 'Los demonios de barro' euskal filmak, Annecyko Zinemaldiaren Sail Ofizialean\nPublikatuta: 2022/06/13 13:21 (UTC+2) Azken eguneratzea: 2022/06/13 13:21 (UTC+2)\nAnimazioaren industriako munduko jaialdirik garrantzitsuena Frantziako hiri horretan egiten da, eta aurtengoa gaur hasiko da, astelehenarekin.\nBarbara Goenaga: "Zinemak laguntzen du errealitate historikoetara gerturatzen"\nPublikatuta: 2022/06/09 12:04 (UTC+2) Azken eguneratzea: 2022/06/09 12:04 (UTC+2)\nBarbara Goenaga aktore donostiarrak Elkanoren lehen mundu birari buruzko 'Sin Limites' telesaila estreinatuko du bihar Amazon plataforman. Euskal artistak nobedade hori, haurtzaroko hastapenak, Goenkale eta Goya sarietako bizipenak gogoratu ditu, besteak beste, Euskadi Irratiko 'Faktoria' saioan.\nKimuak katalogoak zehaztu du 2022ko uzta\nPublikatuta: 2022/06/08 09:35 (UTC+2) Azken eguneratzea: 2022/06/17 09:35 (UTC+2)\nIrati Gorostidi, Estibaliz Urresola, Maider Fernandez, Ainhoa Olaso eta Enara Garcia, Lur Olaizola, Maider Oleaga eta Aitzol Saratxaga zinemagileen lanak aukeratu dituzte sustatu eta zabaltzeko.\nXIX. mendeko Bilboko Olabarri Jauregia enkantean jarriko dute, 10 milioi euroan\nPublikatuta: 2022/06/04 16:51 (UTC+2) Azken eguneratzea: 2022/06/04 16:51 (UTC+2)\nIndustria alorrean dirutza egin zuen Olabarri familia Errondako kaleko bizilekutik Campo Volantineko jauregi dotorera joan zen bizitzera 1897an.\n''La vida padre'' pelikularen trailerra\nPublikatuta: 2022/06/03 15:23 (UTC+2) Azken eguneratzea: 2022/06/03 15:23 (UTC+2)\nKarra Elejalde eta Enric Auquer protagonista dituen filma Joaquin Oristrellek zuzendu eta Bilbon filmatuta dago. Irailaren 16an iritsiko da zinema aretoeara, EITBren parte-hartzearekin.\n"Live is live. La gran aventura" filma gaurtik aurrera ikusgai izango da zinemetan\nPublikatuta: 2022/06/03 14:50 (UTC+2) Azken eguneratzea: 2022/06/03 14:50 (UTC+2)\n80ko hamarkadan girotuta, "Live is live. La gran aventura" nerabezaroko adiskidetasunari buruzko filma da. "Fantasia de un escritor" eta "Todo a la vez en todas partes" filmak ere gaur estreinatuko dira.\nMacarena Gomez aktorea erakusten du Fantasiazko eta Beldurrezko Astearen kartelak\nPublikatuta: 2022/06/03 13:37 (UTC+2) Azken eguneratzea: 2022/06/03 13:37 (UTC+2)\nFantasiazko eta Beldurrezko Zinemaren Donostiako 33. Astea urriaren 28tik azaroaren 4ra egingo dute, eta Carlos Fdez "Penrider" marrazkilariak egindako kartela erakutsi dute gaur.\nCannes, non errailak ere urrezkoak baitira\nPublikatuta: 2022/06/02 11:08 (UTC+2) Azken eguneratzea: 2022/06/02 11:08 (UTC+2)\nBukatu berri da Canneseko zinema jaialdia baina luze eta oblongoa da bere itzala eta amaigabea bere durundia.\nMatrioskak, gerraren miseriak ahaztu gabe, izandako zorte ona gogoan\nPublikatuta: 2022/06/01 09:05 (UTC+2) Azken eguneratzea: 2022/06/02 09:05 (UTC+2)\nHelena Bengoetxearen 'Matrioskas, las niñas de la guerra' filman agertzen dira gerran umetan Sobiet Batasunera bidali zituzten emakumeak. Gero Cubara egin zutenak. Eta bizitakoak bizita ze zorte ona izan duten gogoan dutenak.\nPaul Urkijo: “Esperientziarekin ikasten duzu pelikulari amaiera jartzen; etengabean moldatzen ez ibiltzen”\nPublikatuta: 2022/06/01 21:08 (UTC+2) Azken eguneratzea: 2022/06/01 21:08 (UTC+2)\nPaul Urkijo zine zuzendari gasteiztarra izan da saioko gonbidatua. Txikitatik gustatu izan zio zine, ilustrazio eta fikzio mundua. Lan asko egin ditu, azkena, berak idatzi, ekoitzi eta zuzendutako "Errementari" filma. Orain beste film bat du esku artean "Irati" eta horri buruz hitz egitera etorri da\nRosamund Pike, Daniel Brühl eta Macaulay Culkin, Galder Gaztelu-urrutiaren film berrian\nPublikatuta: 2022/05/30 12:01 (UTC+2) Azken eguneratzea: 2022/05/31 12:01 (UTC+2)\n"Rich flu" thrillerra Fabula Pablo Larrain zinemagilearen etxeak ekoitziko du. Gaztelu-urrutiaren bigarren film luzea izango da, "El hoyo"ren ondoren.\nPublikatuta: 2022/05/28 07:44 (UTC+2) Azken eguneratzea: 2022/05/29 07:44 (UTC+2)\nErlojupekoan riderrak robotaren agindupean\nPublikatuta: 2022/05/27 12:36 (UTC+2) Azken eguneratzea: 2022/05/30 12:36 (UTC+2)\nLeire Egañaren zuzendaritzapean riderrak bideojoko bateko pertsonaia bihurtuta agertzen dira "Erlojupean" film laburrean.\nPublikatuta: 2022/05/27 07:09 (UTC+2) Azken eguneratzea: 2022/05/27 07:09 (UTC+2)\nZuzendari arabarrak "Cuerdas" film laburra aurkeztu du Canneseko Kritikaren Astean, zinema jaialdi entzutetsuaren sail paraleloan.\nPublikatuta: 2022/05/26 19:39 (UTC+2) Azken eguneratzea: 2022/05/26 19:39 (UTC+2)\nPublikatuta: 2022/05/26 18:37 (UTC+2) Azken eguneratzea: 2022/05/26 18:37 (UTC+2)\nZine zuzendaria da Ainhoa Urgoitia, eta emakume argazkilariei buruzko dokumentala egiteko bidean, Eulalia Abaituarekin egin zuen topo. Harrapatuta geratu zen erabat, haren irudiekin.\nPublikatuta: 2022/05/26 12:48 (UTC+2) Azken eguneratzea: 2022/05/26 12:48 (UTC+2)\nGabriela Ybarraren eleberrian oinarritutako filmaren zuzendaria Angeles Gonzalez-Sinde da, eta protagonista nagusia Susana Abaitua aktorea.\nYoyesen hirugarren koadernoa Lur Olaizolaren filmean\nPublikatuta: 2022/05/24 10:18 (UTC+2) Azken eguneratzea: 2022/05/25 10:18 (UTC+2)\nAna Torrent da 'Yoyes' Lur Olaizolaren "Hirugarren koadernoa" pelikulan ere.\nPublikatuta: 2022/05/24 16:42 (UTC+2) Azken eguneratzea: 2022/05/24 16:42 (UTC+2)\nPublikatuta: 2022/05/24 10:40 (UTC+2) Azken eguneratzea: 2022/05/24 10:40 (UTC+2)\nGure denboraren jabe ote gara?\nPublikatuta: 2022/05/19 12:07 (UTC+2) Azken eguneratzea: 2022/05/20 12:07 (UTC+2)\nBadira galdera gehiago ere 'Lanbroa' filman. Nagusiena hauxe, ordea. Denboraz, heriotzaz... denbora geratu zaien erlojuak auzolanean konpontzen dituztenengandik abiatuta.\n"Cuerdas" filmeko protagonistak, Cannesera iristeko irrikan\nPublikatuta: 2022/05/19 16:35 (UTC+2) Azken eguneratzea: 2022/05/19 16:35 (UTC+2)\nEstibaliz Urresola zuzendariaren film laburrak Canneseko Kritikaren Astean parte hartuko du, eta pelikulako aktoreak bertan izango dira.\nCroisette pasealekuan lubakietan bezala\nPublikatuta: 2022/05/19 11:14 (UTC+2) Azken eguneratzea: 2022/05/19 11:14 (UTC+2)\nHandik hona, hemendik haruntz, eskuin ezker dabiltza egun, zinemaldi guztietan barna gure zinema sorgin eta aztiak: Taxio Ardanaz "Venceremos"ekin eta Estibaliz Urresola "Cuerdas"ekin.\nPublikatuta: 2022/05/19 10:53 (UTC+2) Azken eguneratzea: 2022/05/19 10:53 (UTC+2)\nPublikatuta: 2022/05/18 13:17 (UTC+2) Azken eguneratzea: 2022/05/18 13:17 (UTC+2)\nIruñeko Golem zinema aretoak 40 urte bete ditu\nPublikatuta: 2022/05/13 22:23 (UTC+2) Azken eguneratzea: 2022/05/13 22:23 (UTC+2)\nGolemekoak dira Iruñeko hirigunean bizirik dirauten zinema bakarrak. Aurten, 40 urte bete ditu zinema aretoak. Pandemia zaila izan den arren, prest dira beste 40 urtez pelikularik onenak Iruñean erakusten jarraitzeko.\nZinema Euskaraz programaren baitan "Ama Mu etxera itzuli da" animaiozko musikala heldu da zinemetara\nPublikatuta: 2022/05/13 14:44 (UTC+2) Azken eguneratzea: 2022/05/13 14:44 (UTC+2)\nHonetaz gain, "El Milagro del padre Stu" drama biografiko eta “El Maestro”, Ennio Morricone musikagile eta orkestra zuzendari handiari buruzko dokumentala ere ikusgai izango dira gaurtik aurrera.\nEstreinaldiak Zinemako nobedadeak, gure blogean.\nHainbat film euskaraz ditugu gure katalogoan. Pelikulak euskara hutsean ikusteko aukera duzue hemen. Sartu eta goza ezazu!


Doako autobus-zerbitzua Gorbeiara igotzeko San Inazio egunean\nBFA - 2017/07/31 - Kirola\nBizkaiko Foru Aldundiak berriro eskainiko du doako autobus-zerbitzua Gorbeiara igotzeko San Inazio egunean\nBederatzigarren urtez jarraian, lehenengo Gorbeibusa goizeko zazpietan irtengo da; ordu horretan lehenengo aldiz igoko da Pagomakurrera. Arratsaldeko zazpietan itzuliko da handik azken autobusa.\nForu Aldundiak eta Areatzako Udalak doako zazpi aparkaleku prestatu dituzte Arratiako udalerri horretan, Gorbeibusa hartu eta gurutzeraino oinez igotzeko asmoz bertaratzen diren pertsonentzat.\nUztailaren 31n debekatuta egongo da foru autobusak erabiliko duen zirkuitura norberaren ibilgailuarekin sartzea; bertan lurrak dituztenek, abeltzainek eta inguruko erabiltzaileek ere ezin izango dute sartu. Halaber, ezin izango da mendira joan bizikletaz edo zaldiz.\nBilbao, 2017ko uztailaren 25a. Bizkaiko Foru Aldundiak Gorbeibusa jarriko du martxan hilaren 31n. Doako autobus-zerbitzu horren bidez Gobeiara igo ahal izango da San Inazio egunean; horrela, Arratiako eta Nerbioiko tradizioa bete ahal izango da. Bederatzigarren urtez jarraian ematen da zerbitzu hau, helburu bikoitzarekin: ingurune naturala babestea eta mendi ezagun horretako pistetan zirkulazio arazorik ez egotea. Horrela, ingurune natural hori hobeto zainduko da hainbat pertsona hurbiltzen diren egun horretan.\nGorbeibusak hamabi orduko zerbitzua emango du: goizeko zazpietan lehenengo bidaia egingo du Areatzatik (udal igerilekuetatik hurbil) Pagomakurrera igotzeko; eta arratsaldeko zazpietan irtengo da azken autobusa aisia-gunetik Arratiako udalerri horretarantz. Bidaiak 20 minuturo egingo dira, bi noranzkoetan.\nIngurunea babesteko asmoz jartzen da martxan garraio publikoaren zerbitzu hau eta, ondorioz, mendiko aparkaleku guztiak itxiko dira eta egun osoan ezin izango dira banakoen ibilgailuak hara sartu (lurren jabeak, abeltzainak eta inguruko babeslekuen erabiltzaileak ere ezin izango dira sartu). Halaber, ezin izango da Aldundiak autobusentzat erabiliko duen zirkuitura sartu txirrinduekin edo zaldiekin.\nAreatzara autoz doazen pertsonentzat zazpi aparkaleku prestatu dituzte Aldundiak eta Areatzako Udalak udal-mugartean bertan. Beraz, gurutzeraino igoko diren pertsonek udalerrian aparkatu ahal izango dituzte haien autoak eta Gorbeibusa hartu Pagomakurreraino igotzeko; ondoren, oinez jarraitu ahal izango dute tontorreraino.\nAparkalekuak leku estrategikoetan daude, autobus-zerbitzuaren abiapuntura erraz heldu ahal izateko. Zehazki, hemen daude aparkalekuak: Arratiano jatetxean, Astondoa Piroteknian, Guardaminon, Eskolan, Bolibarren, Karpon eta Iturrimaurren.


0-3 zentro pribatuen plataformak uste du zentroen %30 itxiko beharko dutela - Nafarroa - euskalerriairratia.eus\n0-3 zentro pribatuen plataformak uste du zentroen %30 itxiko beharko dutela\nEuskalerria Irratia 2020-06-24 12:12\nZentroak ixteak emakumeengan izan dezakeen eraginaz ohartarazi du plataformak.\nNafarroako 0-3 zentro pribatuen plataformak ohartarazi duenez, sektorea "hilda dago", eta "uda ostean itxi dezaketen zentroen kopurua %30ekoa da".\nOhar baten bidez, plataformak adierazi du "apirilaren hasieratik gure zentroak ixteak ekar ditzakeen ondorio kaltegarriak lantzen" ari direla, eta ziurtatu du "bitarteko guztiak erabili ditugula agintariekin harremanetan jartzeko, gure sektoreari dagokion guztia argitzeko eta egoera onean jartzeko".\n"Bereizketarik gabeko talde politiko guztiek gure ahotik entzun zezaten saiatzen gara, gure ikastetxeak ixtearen ondorio izango zirela. Gehienbat emakumeena den enplegua suntsitzea eta langile autonomoek zuzendutako negozioak ixtea", azpimarratu du.\nEra berean, "gure profesionalen debaluazioa, hezitzaile izatetik zaintzaile huts izatera igaroz", eta "gure familien sektore femeninoaren arteko lan eta kontziliazio arazo larriak" ere aipatu ditu plataformak. "Plataforma honek kezkatuta ohartarazi zigun nola ziren, batez ere amak, egoera hori konpontzeko ardura hartzen ari zirenak, eta beraiek eskatu zituzten telelana, lanaldi-murrizketak edo lanpostuetako eszedentziak", gaineratu du.\nAdierazi duenez, "familiei egutegi bat eta agertoki bat markatzeak duen garrantziaz ere ohartarazten dugu, familia horiek, batez ere ama horiek, lan munduan antolatu ahal izateko".


Martxoaren 27an Zodiac - Astrology Zodiac Signs - Aries\nMartxoaren 27an Zodiac\n03/27 urtebetetzea - Zodiako informazioa x\nForma:Olatu erditik moztua\nMartxoaren 27rako ohar mistikoa eguneko irudi nagusian ikusten da, laino ikuspegia eta zirkunstantzia bitxiak ematen dituzten entitate eta zenbaki bitxiez osatuta egongo balitz bezala. Hala ere, bertan aurkitutako argitasuna harrigarria da epe luzera eta ikusiko dugu data honetan jaiotako pertsonen eboluzioa agerikoa dela inguruko guztientzat, irabazi ezin diren borrokak burutzen jarraitzen duten bitartean traba egiten ez duten bitartean.\nILARGIA - URANO - (Pluton) - JUPITER\nData hau guztia Zerurantz eman beharreko urrats lausoez osatuta egongo balitz bezala, martxoaren 27an jaiotako borrokalarien aldeko bultzada indartsua da modu ezohikoenean. Jainkoaren ahotsa berekin daramaten misiolarien antzeko zerbait, izugarri indartsuak diren gauzak partekatuko dituzte lurrean eta Lur planetarekin harremanetan jarraitzea lortzen badute. Haien familia primarioaren estresa oso gogorra da psikean eta gero bizitzan tentsio asko izaten jarraitzen irakasten die. Askatu ondoren, beren gizartea eta beren bidaietan lagunduko dien kofradia berezi bat aurkituko dute.\nIlargiak eta Uranok istorioa astindu eta orekatu gabe kontatzen duten bitartean, zifren konbinazioak barruko gurasoen pertsonaia desberdinak orekatzeko barne beharrera garamatza. Eguzkia eta Ilargia konbinatuko dira ekintza eta erreakzioa ulertzeko gaitasuna lortzeko, baina bihotza ixten ez badute beren bizitza okupatzen duten urakan guztietatik babesteko.\nJauzi baten aurreko bi urteko martxoaren 27an jaiotako Ariesko ordezkarientzako Sabian ikurra:\nSabian sinboloa urte bisestuko martxoaren 27an jaiotako Ariesko ordezkarientzat eta hurrengo urtean:\n'Gizon batek bi esparrutan aldi berean adieraztea lortzen du'\nSinbolo hauek bi gauza kontrajarrien inguruan ari dira, lehenengoa plazaren alde bateko ardatz bakarra da eta bigarrena gizakiak bi gauzetan aldi berean arrakasta izatea ahalbidetzen duen aniztasuna. Hemen dagoen mezu orokorra guztiok daramagun bizigabeekin eta gizakiarekin lotzen da eta benetako indarra gure giza ahultasunetan dagoela, gure mundu emozionalean eta gure bihotzean zehazki. Bizitzan garrantzitsuak diren gauza guztietan benetan arrakasta izateko, beren bokazioarekiko, bikotekidearekiko, diruak edo edozein interes-eremutara lotzen duen edozerrekiko sentitzen duten maitasuna jarraitu behar da.\nMartxoaren 27an jaiotako pertsona batek egin behar duen gauza bakarra bere bihotz egoerari buruzko egia arakatzea da. Kokapen, ingurune eta ikuspuntu aldaketetan inspiratuta ikasi eta irakatsi behar dute, normalean lagunak Sagitarioen ikurrean erakarriz norabide garrantzitsu bat jarraitzea zein erraza izan daitekeen erakusteko. Fokua eta ahalegintzeko gauza argia behar dute, jaurtitzeko helburu batek eta horretarako borrokatzeko zerbaitek ez du zerikusirik beren heziketarekin edo egoera sozialarekin. Barruko misioaren zentzua aurkitzen dutenean, ezerk ez ditu edukiko edo ez ditu berriro ere eutsiko.\nMartxoaren 27an jaiotako pertsonen mundu emozionala benetako mendia da eta ez da ezer erraza eta erraza. Bakarrik konektatuko dira desegiteko eta bikoteak aukeratuko dituzte, familiak edo inguruko guztiek onartzen dituzten arraroak direnak, eta presio gehiegi agertzen denean alde egiteko joera dutenak. Bihotz irekiari eta nahikoa samurtasunari eusteko, adiskidetasun harremanak eta bihotzeko gaiei buruz komunikatzeko gaitasuna oinarritu behar dituzte, erakarpenari eta senari baino.\nBeren nortasunaren alde arrazionalak arazo asko sor ditzake besteenganako hurbilketan, urruntzen dituelako eta konektatu beharrean distantzia sortzera behartzen ditu. Bihotza esperientzia mingarri batzuetatik babestu behar duten arren, benetan arriskuan jartzen dutenak eta zer ez duten ikasi behar dute. Maitatzeko eta maitatzeko eta maitatzeko gaitasunean beharrezko fedea eraikitzen dutenean bakarrik aurkituko dute pertsona egokia egoteko.\nHaurtzaroan izandako esperientzia emozional estresak eta lehen harreman intimoek martxoaren 27an jaiotako gizabanakoak erraz bultzatuko dituzte lan esoterikoetara, astrologiara, zientziarako edo erlijiora, etengabe ari baitira informazioa bilatzen eta barne galderen erantzunak bilatzen. Jakin behar dute plano batetik bestera igotzeko, eta kontzientzia garatu ahala, norabide egokia topatuko dute mugitzeko. Normalean, ekipo eta teknologia modernoa, programazioa eta ikerketa ulertzea eskatzen duten lanetan ondo ibiltzen dira. edozein motatakoa, eta egin lagun minak, bihotzak aurrean klik egiten duenean 'klik egiten duenean'.\nDemagun bizianita martxoaren 27an jaiotako norbaitentzat, bere bihotzaren chakra sendatzen lagunduko duen harria baita, aldi berean, pentsamenduak orekatzen eta gainditzen ezinezkoa diruditen arazoei aurre egiten lagunduko dien. Hau kristal bikaina da Aries guztientzat, zeinuaren alde problematikoekin zuzenean arduratzen baita, pazientzia, iraunkortasuna, arrazionaltasuna eta bihotz irekia eta leuna eskaintzen baitie.\nMartxoaren 27an urtebetetzea oparia\nData honetan jaiotako guztiek beste jendea baino zerbait desberdina behar dute. Beraien desio putzuan hondoratzeko, benetan lagun gisa hurbildu eta haien interesak non dauden ikusi behar duzu. Irekiak eta sutsuak dira, beraz, haiekin intimitatea baduzu, barruko arropa fina edo sugarrak piztuko dituen zerbait oso aukera ona izango da. Hala ere, haiekin hain hurbil ez bazaude, kutxatik kanpo pentsatu behar duzu. Aukeratu zerbait bitxia, distiratsua, leherkorra eta desberdina. Gauza elektronikoek egin dezakete trikimailua, baina asteetan eta hilabetetan erabil daitezkeenek soilik.\nEzaugarri positiboak Born martxoaren 27rako\nNabarmentzekoak, berritzaileak eta munduaren pertzepzio zabalak dituztenak, lagun onak dira eta beren bidean lagundu ahal izango duen zirkulu soziala eraiki ohi dute. Distira askea eta besteei askatasuna ematea.\nEzaugarri negatiboak Martxoaren 27an Born\nEstresatuta, muturren artean banatuta, aldartea aldatu gabe abisatu gabe. Erasokorrak izan daitezke haserre gehiegi sortzen bada, nola erreakzionatuko duten edo hurrengo mugimendua zein izango den ziur.\nMartxoaren 27an urtebetetze ospetsuak\n1963an Quentin Tarantino jaio zen, zuzendari, gidoilari eta aktore estatubatuarra, garai guztietako zinemagile handienetakoa izan zena. Zinemaren aurkako erasoen bidez bere martziar izaera adierazteko modua aurkitu zuen, haurtzaroa pornoaren eraginpean jarri zuen eta porno antzoki bateko usher bihurtu zen.\n1970ean Mariah Carey jaio zen, abeslari, konpositore eta aktore estatubatuarra, inoizko musikari salduena. Bere haurtzaroaz hitz egitean, horrenbeste mugitzea kosta egin zitzaiola eta besteengandik desberdina sentitzen zela adierazi zuen.\n1975ean Fergie jaio zen, abeslari, konpositore, dantzari estatubatuarra eta The Black Eyed Peas hip hop taldeko emakumezkoen kantaria. Bere sentimenduak zapaldu zituela dio, kristal metanfetaminaren mendekotasuna lortu arte. Mendekotasuna gainditu zuen hipnoterapiaren laguntzarekin.\nGertaera Historiko garrantzitsuak martxoaren 27an\n1794 - AEBetako Gobernuak itsas armada iraunkorra sortu zuen.\n1871 - Nazioarteko lehen errugbi futbol partida jokatu zen Eskozia eta Ingalaterraren artean.\n1886 - Apache Gerren zati nagusia Geronimo (ekainaren 16an jaioa) AEBetako Armadaren esku utzi zenean amaitu zen.\n1915 - Gaixotasun baten lehen eramaile osasuntsua, Typhoid Mary (irailaren 23an jaioa), berrogeialdian giltzapetuta dago. Han gelditzen da bere bizitza osoan.\n1975 - Trans-Alaska hoditeria sistema eraikitzen hasi zen.\n1998 - Viagra FDAk onartu zuen.\nBitxiak Kilo Helenistikoa Minbizia Virgo\nzer seinale da urtarrilaren 30a